ದ್ರವೀಯ ಸ್ಫಟಿಕ ಪ್ರದರ್ಶಕ ದೂರದರ್ಶನ ಅಥವಾ ಲಿಕ್ವಿಡ್ ಕ್ರಿಸ್ಟಲ್ ಡಿಸ್‌ಪ್ಲೇ ಟೆಲಿವಿಷನ್

'''' ದ್ರವೀಯ-ಸ್ಫಟಿಕ ಪ್ರದರ್ಶಕ ಟೆಲಿವಿಷನ್ ಅಥವಾ ಲಿಕ್ವಿಡ್ ಕ್ರಿಸ್ಟಲ್ ಡಿಸ್‌ಪ್ಲೇ ಟೆಲಿವಿಷನ್, (LCD ಟಿವಿಗಳು) ಎಂಬುದು LCD ತಂತ್ರಜ್ಞಾನವನ್ನು ಬಳಸಿ ಬಿಂಬವನ್ನು ಪ್ರದರ್ಶಕದ ಮೇಲೆ ಮೂಡಿಸುವ ಸೆಟ್ಟುಗಳು. LCD ಟೆಲಿವಿಷನ್‌ಗಳು ಒಂದೇ ಗಾತ್ರದ ಪ್ರದರ್ಶಕಗಳನ್ನು ಹೊಂದಿದರೂ CRT ಗಳಿಗಿಂತ ತೆಳ್ಳಗಿರುತ್ತವೆ ಮತ್ತು ಹಗೂರವಾಗಿರುತ್ತದೆ ಹಾಗೂ ದೊಡ್ದ ಗಾತ್ರಗಳಲ್ಲಿಯೂ ಲಭ್ಯವಾಗುತ್ತದೆ. LCDಯ ಈ ಗುಣವಿಶೇಷಣಗಳಿಂದಾಗಿ ಅನೇಕ ಬಗೆಯ CRTಗಳಿದ್ದರೂ ಆಯ್ಕೆಯ ಪ್ರಶ್ನೆಯಲ್ಲಿ ಪ್ರಧಾನ ಆಯ್ಕೆಗೆ ಒದಗುತ್ತಿತ್ತು, ಮತ್ತು ತಯಾರಿಕಾ ವೆಚ್ಚವು ಕಡಿಮೆಯಾದ ಮೇಲಂತೂ ಇವೇ ಮಾರುಕಟ್ಟೆಯಲ್ಲಿ ಆಕ್ರಮಿಸಿಕೊಂಡವು.

ಮೊದಲ ಬಾರಿಗೆ 2007ರಲ್ಲಿ, ವಿಶ್ವಾದ್ಯಂತ, LCD ಟೆಲಿವಿಷನ್ ಸೆಟ್ಟುಗಳ ಮಾರಾಟವುCRT-ಆಧಾರಿತ ಟೆಲಿವಿಷನ್ ಸೆಟ್ಟುಗಳ ಮಾರಾಟವನ್ನು ಮೀರಿತು, ಮತ್ತು ಅವುಗಳ ಮಾರಾಟದ ಸಂಖ್ಯೆ ಬೇರೆ ಇತರ ತಂತ್ರಜ್ಞಾನವನ್ನು ಹೊಂದಿರುವುದಕ್ಕಿಂತಲ್ಲೂ ವೇಗ ಪಡೆದುಕೊಂಡಿದೆ.  ದೊಡ್ಡ ಪರದೆಯ ಮಾರುಕಟ್ಟೆಯಲ್ಲೂ LCD TVಗಳು ತನ್ನ ಮುಖ್ಯ ಪ್ರತಿ ಸ್ಪರ್ಧಿಯಾದ ಪ್ಲಾಸ್ಮಾ ಡಿಸ್ ಪ್ಲೇ ಪ್ಯಾನಲ್ ಮತ್ತು ರೇರ್-ಪ್ರೊಜೆಕ್ಷನ್ ಟೆಲಿವಿಷನ್ ಅನ್ನು ಹಿಂದಕ್ಕಿಕಿದೆ.  ಇವತ್ತು LCD ತಂತ್ರಜ್ಞಾನವುಳ್ಳ ಟೆಲಿವಿಷನ್‌ಗಳೇ ಅತ್ಯಂತ ಹೆಚ್ಚಾಗಿ ವ್ಯಾಪಕವಾಗಿ ಮಾರಾಟಗೊಳ್ಳುತ್ತಿರುವುದು, ಇದು ಇತರ ಎಲ್ಲಾ ತಂತ್ರಜ್ಞಾನವುಳ್ಳದ್ದನ್ನು ಮೂಲೆಗೆ ತಳ್ಳಿದೆ.

LCDಯ ಅನೇಕ ಅನುಕೂಲತೆಗಳಿಂದಾಗಿ ಇದು CRT ತಂತ್ರಜ್ಞಾನಕ್ಕೆ ಬದಲಿಯಾಗಿ ಮೂಡಿರಬಹುದು ಆದರೆ ಇದರಲ್ಲೂ ನಾನಾ ವಿಧವಾದ ಅನಾನುಕೂಲತೆಗಳಿವೆ. ಈ ದೌರ್ಬಲ್ಯಗಳನ್ನು ಮುಂದಿಟ್ಟುಕೊಂಡು ಬೇರೆ ಇತರ ತಂತ್ರಜ್ಞಾನಗಳು ದೊಡ್ಡ ಪರದೆಯ ಮಾರುಕಟ್ಟೆಯನ್ನು ಪ್ರವೇಶಿಸಲು ನೋಡುತ್ತದೆ, ಇವುಗಳಲ್ಲಿ  OLEDಗಳು, FED ಮತ್ತು SED ಗಳು ಸೇರಿವೆ, ಆದರೆ ಯಾರೊಬ್ಬರೂ ವ್ಯಾಪಕವಾದ ತಯಾರಿಕೆಗೆ ಅಣಿಯಾಗಿಲ್ಲ.

ವಿವರಣೆ

LCDಯ ಮೂಲತತ್ವಗಳು

LCD ಟೆಲಿವಿಷನ್ ಸೆಟ್ಟುಗಳು ಕಪ್ಪು ಮತ್ತು ಬಣ್ಣದ ಬಿಂಬವನ್ನು ಆಯ್ದ ಬಿಳಿ ಬೆಳಕಿನಲ್ಲಿ ಶೋಧಿಸಿ ತಯಾರಿಸುತ್ತವೆ. ಪರದೆಯ ಹಿಂದೆ, ಸರಣಿ ಕೋಳ್ಡ್ ಕ್ಯಾಥೋಡ್ ಫ್ಲೋರಿಸೆಂಟ್ ಲ್ಯಾಂಪ್ ಗಳ (CCFLಗಳ) ಸಹಾಯದಿಂದ ಬೆಳಕು ತಯಾರಿಸಲ್ಪಡುತ್ತದೆ, ಆದಾಗ್ಯೂ ಕೆಲ ಪ್ರದರ್ಶಕಗಳು ಬಿಳಿ ಅಥವಾ ಬಣ್ಣಗೊಂಡಿರುವ LEDಗಳನ್ನು ಪರ್ಯಾಯವಾಗಿ ಬಳಸುತ್ತವೆ. ಗ್ರಿಡ್‌ನಲ್ಲಿ ವ್ಯವಸ್ಥೆಗೊಂಡಿರುವ ದಶ ಲಕ್ಷಗಳಷ್ಟು ಪ್ರತ್ಯೇಕ LCD ಕವಾಟುಗಳು, ತೆಗೆದು ಮುಚ್ಚಿ ಮಾಡುವ ಕ್ರಿಯೆಯಿಂದ ಒಂದು ಅಳತೆಯಷ್ಟು ಬಿಳಿ ಬೆಳಕನ್ನು ತನ್ಮೂಲಕ ಹಾಯಲು ಬಿಡಲಾಗುತ್ತದೆ. ಪ್ರತಿಯೊಂದು ಬಾಗಿಲುಗಳಲ್ಲಿ ಬಣ್ಣದ ಶೋಧಕವನ್ನು ಹೊಂದಿಸಲಾಗಿರುತ್ತದೆ ಇದರ ಮೂಲಕ ಕೆಂಪು, ಹಸಿರು ಅಥವಾ ನೀಲಿ (RGB) ಭಾಗಗಳನ್ನು ಹೊರತು ಪಡಿಸಿ ಮಿಕ್ಕ ಎಲ್ಲಾ ಬಣ್ಣಗಳಲ್ಲು, ಮೂಲ ಬಿಳಿ ಭಾಗದ ಬಣ್ಣದಿಂದ ತೆಗೆಯಲಾಗುತ್ತದೆ. ಪ್ರತಿಯೊಂದು ಕವಾಟು-ಶೋಧಕವು ಒಂದು ಉಪ-ಪಿಕ್ಸೆಲ್  ಆಗಿ ರೂಪಗೊಳ್ಳುತ್ತದೆ. ಉಪ-ಪಿಕ್ಸೆಲ್‌ಗಳು ಎಷ್ಟು ಸಣ್ಣವು ಎಂದರೆ ಸಮೀಪದಿಂದ ಪ್ರದರ್ಶಕವನ್ನು ದೃಷ್ಟಿಸಿದರೂ ಈ ಪ್ರತ್ಯೇಕ ಬಣ್ಣಗಳು ಹೇಗೆ ಸಂಮಿಶ್ರಣಗೊಂಡಿರುತ್ತದೆ ಎಂದರೆ ಒಂಟಿ ಪಿಕ್ಸೆಲ್ , ಇದೊಂದು ಒಂಟಿ ಬಣ್ಣದ ಚುಕ್ಕೆಯೇನೋ ಎನ್ನಿಸುವಷ್ಟು ಇರುತ್ತದೆ. ಬಣ್ಣದ ಛಾಯೆಯನ್ನು ಉಪ-ಪಿಕ್ಸೆಲ್‌ಗಳ ಮುಖಾಂತರ ಸಾಪೇಕ್ಷ ಪ್ರಖರತೆಯನ್ನು ಬದಲಿಸುವ ಮೂಲಕ ಬಣ್ಣವನ್ನು ನಿಯಂತ್ರಿಸಲಾಗುತ್ತದೆ.

ಲಿಕ್ವಿಡ್ ಕ್ರಿಸ್ಟಲ್ ಗಳು, ಸಹಜವಾಗಿ ರೂಪಗೊಳ್ಳುವ ಸಣ್ಣ ಎಳೆಗಳಂತಾಗುವ ವ್ಯಾಪಕವಾದ ದಂಡಾಕಾರದ ಪಾಲಿಮರ್‌ಗಳಿಂದ ಆವರಿಸಿಕೊಂಡಿರುತ್ತದೆ, ಹೇಗೆಂದರೆ ಹಾಗೆ ಅಶಿಸ್ತಿನಿಂದ ಕೂಡಿರುವ ಸಾಧಾರಣ ದ್ರವವು ಇದಕ್ಕೆ ಎದುರಾಗಿರುತ್ತದೆ. ಇದರಲ್ಲಿ ಕೆಲವು ನಿಮ್ಯಾಟಿಕ್ ಲಿಕ್ವಿಡ್ ಕ್ರಿಸ್ಟಲ್ಸ್  ಗಳು ಎಳೆಗಳ ನಡುವೆ ಒಂದು ರೀತಿಯ ಜೋಡಣೆಯನ್ನೂ ಕಾಣಿಸಿಸುತ್ತದೆ. ಈ ಜೋಡಣೆಯನ್ನು ಒಂದು ನಿರ್ದಿಷ್ಟವಾದೆಡೆಗೆ ಇರಿಸಬೇಕಾದರೆ ಇದನ್ನು ಅತಿ ಸೂಕ್ಷ್ಮದರ್ಶೀಯವಾದ ಕೊರಕಲನ್ನು ಹೊಂದಿರುವ ಒಂದು ಸಲಕರಣೆಯಾದ ಜೋಡಣೆ ಎಳೆ  ಅಥವಾ ನಿರ್ದೇಶಕ ದ ಸಂಪರ್ಕದಲ್ಲಿ ಇರಿಸಬೇಕಾಗುತ್ತದೆ. ನಿರ್ದೇಶಕದ ಮೇಲೆ ಇಟ್ಟೊಡನೆ ಸಂಪರ್ಕದಲ್ಲಿರುವ ಎಳೆಗಳು ಈ ಸೂಕ್ಷ್ಮ ದರ್ಶೀಯ ಕೊರಕಲೊಡನೆ ಜೋಡಣೆಗೊಳ್ಳುತ್ತದೆ, ಎಳೆಗಳು ಅಂತಿಮವಾಗಿ ಕೆಳಗಡೆ ಇರುವ ಎಳೆಗಳೊಡನೆಯೂ ಜೋಡಣೆಗೊಳ್ಳುತ್ತದೆ, ಒಟ್ಟಾರೆಯಾಗಿ ಒಂದು ಮೊತ್ತವಾಗಿ ಇವು ನಿರ್ದೇಶಕಗಳ ಜೋಡಣೆಯ ರೀತಿ ರೂಪಗೊಳ್ಳುತ್ತದೆ. LCDಯ ವಿಷಯದಲ್ಲಿ, ಈ ಪರಿಣಾಮವನ್ನು, ಎರಡು ನಿರ್ದೇಶಕಗಳನ್ನು ಒಂದಕ್ಕೊಂದು ತೊಂಬತ್ತು ಡಿಗ್ರಿ ಕೋನದಲ್ಲಿ ಹಾಗು ಸಮೀಪದಲ್ಲಿ ಲಿಕ್ವಿಡ್ ಕ್ರಿಸ್ಟಲ್‌ಗಳ ನಡುವೆ ಬಳಸಲಾಗುತ್ತದೆ.  ಈ ಒತ್ತಡ ಅಥವಾ ಬಲದಿಂದಾಗಿ ಎಳೆಗಳು ಎರಡು ದಿಕ್ಕಿನಲ್ಲಿ ಜೋಡಣೆಗೊಳ್ಳುತ್ತದೆ, ಇದರಿಂದಾಗಿ ಒಂದು ಹೊಸೆದ ರಚನೆಯು ಸೃಷ್ಟಿಯಾಗುತ್ತದೆ ಮತ್ತು ಇದು ಸ್ವಲ್ಪ ಭಿನ್ನ ಕೋನದಲ್ಲಿ ಎರಡೂ ಕಡೆ ಒಂದಕ್ಕೊಂದು ಇರುತ್ತದೆ.

LCD ಕವಾಟುಗಳಲ್ಲಿ ಮೂರು ಪ್ರಾಥಮಿಕ ಘಟಕಗಳ ಕಂತೆ ಇರುತ್ತದೆ. ಕವಾಟಿನ ತಳ ಮತ್ತು ತುದಿಯಲ್ಲಿ ಪೊಲಾರೈಜರ್ ಪ್ಲೇಟುಗಳ ಸೆಟ್ಟನ್ನು ತೊಂಬತ್ತು ಡಿಗ್ರಿಗಳಲ್ಲಿ ಒಂದನೊಂದು ಅಳವಡಿಸಲಾಗಿರುತ್ತದೆ. ಸಾಧಾರಣವಾಗಿ ಬೆಳಕು ಈ ರೀತಿಯ ಜೋಡಣೆಯ ಪೊಲಾರೈಜರ್ ಜೊತೆಯ ಮೂಲಕ ಹಾದು ಹೋಗಲು ಸಾಧ್ಯವಾಗುವುದಿಲ್ಲ ಆದುದರಿಂದಲ್ಲೇ ಪ್ರದರ್ಶಕವು ಕಪ್ಪಾಗಿ ಕಂಡು ಬರುವುದು. ಪೊಲಾರೈಜರ್‌ಗಳೂ ಸಹಾ ನಿರ್ದೇಶಕಗಳನ್ನು ಹೊಸೆದ ರಚನೆಯನ್ನು ಪೊಲಾರೈಜರ್‌ನ ಅಕ್ಕ-ಪಕ್ಕ ಇರಲು ಹೊತ್ತೊಯುತ್ತವೆ. ಬೆಳಕು ಪೊಲಾರೈಜರ್‌ನ ಹಿಂಬದಿಯಿಂದ ಹೊರ ಹೋಗುತ್ತಿದ್ದಂತೆಯೇ ಅದು ಸಹಜವಾಗಿ ಲಿಕ್ವಿಡ್ ಕ್ರಿಸ್ಟಲ್‌ನ ಹೊಸೆತವನ್ನು ಅನುಸರಿಸುತ್ತದೆ, ಸರಿಯಾದ ಕೋನದಿಂದ ಲಿಕ್ವಿಡ್ ಕ್ರಿಸ್ಟಲ್‌ನ ಮುಂಭಾಗವು ಹೊರಡುತ್ತದೆ ಮತ್ತು ಪೊಲಾರೈಜರ್‌ನ ಮುಂಭಾಗದ ಮುಖಾಂತರ ಹಾದು ಹೋಗುತ್ತದೆ. LCDಗಳು ಸಾಧಾರಣವಾಗಿ ಪಾರದರ್ಶಕವಾಗಿರುತ್ತದೆ.

ಕವಾಟನ್ನು ಮುಚ್ಚಬೇಕಾದರೆ ಎಲೆಕ್ಟ್ರಿಕಲ್ ವೋಲ್ಟೇಜ್ ಅನ್ನು ಹಿಂದಿನಿಂದ ಮುಂಭಾಗದವರೆಗೂ ಹಾಯಿಸಲಾಗುತ್ತದೆ. ಈ ರೀತಿ ಆದಾಗ ದಂಡಾಕಾರದ ಕಣಗಳು, ಹೊಸೆದ ರಚನೆಗಳನ್ನು ನಾಶಪಡಿಸುತ್ತ ತಮ್ಮಷ್ಟಕ್ಕೇ ತಾವೇ ನಿರ್ದೇಶಕಗಳ ಬದಲಾಗಿ ವಿದ್ಯುತ್ ಕ್ಷೇತ್ರದ ಜೊತೆ ಸಾಲಾಗುತ್ತಾದೆ. ಬೆಳಕು ಇನ್ನು ಮುಂದೆ ತನ್ನ ಪೊಲಾರೈಜೇಷನ್ ಅನ್ನು ಬದಲಾಯಿಸುವುದಿಲ್ಲ ಮತ್ತು ಪೊಲಾರೈಜರ್‌ನ ಮುಂಭಾಗದಲ್ಲಿ ಹಾದೂ ಹೋಗುವುದಿಲ್ಲ. ಕ್ರಿಸ್ಟಲ್‌ಗೆ ಹಾಯಿಸುವ ವೋಲ್ಟೇಜನ್ನು ನಿಯಂತ್ರಿಸುವ ಮುಖಾಂತರ ಉಳಿದ ಹೊಸೆತವನ್ನು ಆಯ್ದುಕೊಳ್ಳಬಹುದು. ಕವಾಟುಗಳ ಪಾರದರ್ಶಕತೆಯ ನಿಖರತೆಯನ್ನು ನಿಯಂತ್ರಿಸಬಹುದು. ಸ್ವಿಚಿಂಗ್ ಸಮಯವನ್ನು ವೃದ್ಧಿಸಬೇಕಾದರೆ, ಕಣಗಳನ್ನು ಒತ್ತಡಕ್ಕೆ ಒಡ್ದಬೇಕಾಗುತ್ತದೆ, ಇದರಿಂದಾಗಿ ಕ್ಷೇತ್ರವು ಇಲ್ಲದಿದ್ದಾಗ ನಿರ್ದೇಶಕಗಳ ಜೊತೆ ಬಲವು ಹೆಚ್ಚಿ ಅವಷ್ಟಕ್ಕವೇ ಪುನರ್-ಜೋಡಣೆಗೊಳ್ಳುತ್ತದೆ.

ಕೆಲವು ಅನ್ವಯಿಸುವಿಕೆಯಲ್ಲಿ, ಅನೇಕ ಬದಲಾವಣೆಗಳನ್ನು ಮತ್ತು ಪುನರಾವರ್ತನೆಯನ್ನು, ಅದರ ಕಾರ್ಯಾಚರಣೆಯ ವೈಖರಿಯನ್ನು ಅಭಿವೃದ್ಧಿಪಡಿಸುವ ಸಲುವಾಗಿ ಮಾಡಲಾಗುತ್ತದೆ. ಪ್ಲೇನ್ ಸ್ವಿಚಿಂಗ್ ಡಿಸ್‌ಪ್ಲೇಗಳು (IPS ಮತ್ತು S-IPS) ವ್ಯಾಪಕ ಕೋನಗಳಲ್ಲಿ ಉತ್ತಮ ಬಣ್ಣಗಳನ್ನು ಮರು-ಉತ್ಪಾದನೆಗೊಳ್ಳಿಸುತ್ತದೆ, ಆದರೆ ಅದು ಹಾಗೆಯೇ ಬೆಳೆಯುವುದು ಕಷ್ಟವಾಗುತ್ತದೆ ಮತ್ತು ಸಮಯಕ್ಕೆ ಸ್ಪಂದಿಸುವ ವೇಳೆ ಕಡಿಮೆಗೊಂಡು ಬಿಡುತ್ತದೆ. IPS ಪ್ರದರ್ಶಕಗಳನ್ನು ಪ್ರಾಥಮಿಕವಾಗಿ ಕಂಪ್ಯೂಟರ್ ಮಾನಿಟರ್ ಗಳಲ್ಲಿ ಬಳಸಲಾಗುತ್ತದೆ. ಉದ್ದ ಪಂಕ್ತಿಯ ಜೋಡಣೆ (VA, S-PVA ಮತ್ತು MVA) ಅಧಿಕ  ವೈದೃಶ್ಯ ಅನುಪಾತಗಳನ್ನು ಮತ್ತು ಒಳ್ಳೆಯ ಸಮಯ ಸ್ಪಂದನವನ್ನು ಕೊಡುತ್ತದೆ ಆದರೆ ಪಾರ್ಶ್ವ ನೋಟದಲ್ಲಿ ಬಣ್ಣಗಳ ಬದಲಾಯಿಸುವಿಕೆಯ ವಿಷಯದಲ್ಲಿ ಅಷ್ಟೇನೂ ಸಮರ್ಪಕವಾಗಿರುವುದಿಲ್ಲ. ಅಂದರೆ, ಬೆಳಕಿನ ಮೂಲದ ಪೊಲಾರೈಜೇಷನ್ ಅನ್ನು ನಿಯಂತ್ರಿಸುತ್ತ ಎಲ್ಲಾ ಪ್ರದರ್ಶಕಗಳು ಸಾಮಾನ್ಯವಾಗಿ ಒಂದೇ ನಮೂನೆಯಲ್ಲಿ ಕಾರ್ಯನಿರ್ವಹಿಸುತ್ತವೆ.

ಉಪ ಪಿಕ್ಸೆಲ್‌ಗಳ ಪ್ರಾಯೋಗ

ಒಂಟಿ ಕವಾಟನ್ನು ಪ್ರದರ್ಶಕಗಳ ಮೇಲೆ ಪ್ರಯೋಗಿಸಲು ಲಿಕ್ವಿಡ್ ಕ್ರಿಸ್ಟಲ್‌ನ ಮೇಲೆ ಎರಡೂ ಕಡೆ ಸರಣಿ ಎಲೆಕ್ಟ್ರೋಡ್ಸ್‌ ಅನ್ನು ಶೇಖರಿಸಿರಬೇಕಾಗುತ್ತದೆ. ಒಂದು ಕಡೆ ಅಡ್ಡ ಪಟ್ಟೆಗಳು ಪಂಕ್ತಿಯಾಗಿ ರೂಪಗೊಂಡರೆ ಇನ್ನೊಂದು ಕಡೆ ಲಂಬ ಅಥವಾ ಉದ್ದ ಪಟ್ಟೆಗಳು ಎತ್ತರವಾಗಿ ನಿಲ್ಲುತ್ತವೆ. ಒಂದು ಪಂಕ್ತಿಯಾಗಿ ನಿಲ್ಲಲು ಮತ್ತೊಂದು ಲಂಬವಾಗಿ ನಿಲ್ಲಲು ವೋಲ್ಟೇಜನ್ನು ಹಾಯಿಸುವುದರಿಂದ ಕ್ಷೇತ್ರವೊಂದು ಅವು ಅಡ್ಡವಾಗಿ ಒಂದಕ್ಕೊಂದು ಸಂಧಿಸಿ ಹಾಯ್ದು ಹೋಗುವ ಸ್ಥಳದಲ್ಲಿ ನಿರ್ಮಾಣವಾಗುತ್ತದೆ. ಲೋಹದ ಎಲೆಕ್ಟ್ರೋಡ್ ಅಪಾರದರ್ಶಕವಾಗಿರುವುದರಿಂದ  LCDಗಳು ಇಂಡೀಯಂ ಟಿನ್ ಆಕ್ಸೈಡ್ ನಂಥ ಪಾರದರ್ಶಕ ನಿರ್ವಾಹಕವನ್ನು ಬಳಸುತ್ತವೆ.

ಒಂದು ಕವಾಟನ್ನು ಪ್ರಯೋಗಿಸಿವುದರಿಂದ ಎಲ್ಲಾ ಪಂಕ್ತಿ ಮತ್ತು ಲಂಬಕ್ಕೆ ವಿದ್ಯುತನ್ನು ಹಾಯಿಸಬೇಕಾಗುತ್ತದೆ, ಕೆಲವು ಕ್ಷೇತ್ರಗಳು ಸುತ್ತ-ಮುತ್ತಣದ ಕವಾಟುಗಳಿಗೆ ಸೋರಿ ಹೋಗುತ್ತದೆ. ಲಿಕ್ವಿಡ್ ಕ್ರಿಸ್ಟಲ್ಸ್ ಎಷ್ಟು ಸೂಕ್ಷ್ಮವೆಂದರೆ ಸಣ್ಣ ಕ್ಷೇತ್ರದ ಸೋರಿಕೆಯೂ ಕೆಲವು ಹಂತದ ಸ್ವಿಚ್ಚಿಂಗ್‌ಗೆ ಕಾರಣವಾಗಿ ಬಿಡುತ್ತದೆ. ಸುತ್ತ-ಮುತ್ತಣದ ಕವಾಟುಗಳ ಈ ಪಾರ್ಶ್ವ ಸ್ವಿಚ್ಚಿಂಗ್‌ನಿಂದಾಗಿ ಅಂತಿಮ ಚಿತ್ರವು ಮಸುಕಾಗಿ ಹೊಮ್ಮುತ್ತದೆ. LCD ವ್ಯವಸ್ಥೆಯಲ್ಲಿ ಮತ್ತೊಂದು ತೊಂದರೆ ಇದ್ದದ್ದು ಎಂದರೆ, ಕವಾಟನ್ನು ಒಂದು ನಿರ್ದಿಷ್ಟ ಹೊಸೆತಕ್ಕೆ ಹೊಸೆಯಲು ಬೇಕಾಗುವ ವೋಲ್ಟೇಜ್ ಬಹಳ ಕಡಿಮೆ ಬೇಕಾಗುತ್ತದೆ ಆದರೆ ಈ ವೋಲ್ಟೇಜ್ ಕ್ರಿಸ್ಟಲ್‌ಗಳ ಮರುಜೋಡಣೆಗೆ ಬಹಳ ಅತ್ಯಲ್ಪವಾಗಿರುವುದು, ಇದರಿಂದಾಗಿ ಅದರ ಕಾರ್ಯಾಚರಣೆ ಬಹಳ ಸಾಮಾನ್ಯವಾಗಿರುತ್ತದೆ. ಇದರ ಪರಿಣಾಮವೆಂದರೆ ಸ್ಪಂದನದ ಸಮಯಯವು ನಿಧಾನವಾಗುತ್ತದೆ ಮತ್ತು ಪ್ರದರ್ಶಕದ ಮೇಲೆ ಸುಲಭಸಾಧ್ಯವಾಗಿ  "ಅಸ್ಪಷ್ಟಾಕೃತಿಗಳು" ವೇಗವಾಗಿ ಚಲಿಸುವ ಚಿತ್ರಗಳ ಮೇಲೆ ಕಂಡು ಬರುತ್ತದೆ, ಇದು ಮೌಸ್‌ನ ಕರ್ಸರ್ ಕಂಪ್ಯೂಟರ್ ಪರದೆಯ ಮೇಲೆ ಕಂಡು ಬರುವಂತೆ ಇರುತ್ತದೆ. ಸುರುಳಿಯಾಗಿ ಸುತ್ತುವಂತೆ ಓಡುವ ಲಿಪಿ ಕೂಡ ಓದಲು ಆಗದಂಥೆ ಮಸುಕಾಗುತ್ತದೆ, ಮತ್ತು ಸ್ವಿಚ್ಚಿಂಗ್ ವೇಗವು ಟೆಲಿವಿಷನ್ ಪ್ರದರ್ಶಕಗಳಿಗೆ ಬಳಸಲು ತುಂಬಾ ಕಡಿಮೆ ಎನ್ನಿಸುತ್ತದೆ.

ಈ ಸಮಸ್ಯೆಯನ್ನು ನಿವಾರಿಸಲು ಆಧುನಿಕ LCDಗಳು ಆಕ್ಟೀವ್ ಮೆಟ್ರ‍ಿಕ್ಸ್ ವಿನ್ಯಾಸವನ್ನು ಬಳಸುತ್ತವೆ. ಎರಡು ಎಲೆಕ್ಟ್ರೋಡ್ಸ್‌ಗಳಿಗೆ ವಿದ್ಯುತ್ ಹಾಯಿಸುವ ಬದಲು, ಒಂದು ಸೆಟ್‌ಗೆ, ಹೆಚ್ಚಿನಂಶ ಮುಂದಿನದನ್ನು, ಸಾಮಾನ್ಯ ಗ್ರೌಂಡ್‌ಗೆ ಸೇರಿಸಲಾಗುತ್ತದೆ. ಹಿಂದೆ ಪ್ರತಿಯೊಂದು ಕವಾಟನ್ನು ತೆಳು-ಫಿಲ್ಮ್ ಟ್ರಾನ್ಸ್‌ಸಿಸ್ಟರ್ನೊಂದಿಗೆ ಜೊತೆ ಮಾಡಲಾಗುತ್ತದೆ ಅದು ಆಗ 0 ಯಿಂದ +5 ವಿವಿಧ ವೋಲ್ಟೇಜ್ ಹಂತದವರೆಗೂ ಸ್ವಿಚ್ಚಿಂಗ್ ಸ್ಪಂದನವನ್ನು ಇಟ್ಟುಕೊಳ್ಳುತ್ತದೆ. ಟ್ರಾನ್ಸ್‌ಸಿಸ್ಟರ್ಸ್‌ಗಳಿಗೆ ಪ್ರತ್ಯೇಕವಾದ ಹೊಸ ಲೈನ್ ಗೇಟ್ ಲೈನ್  ಅನ್ನು ಸೇರಿಸಲಾಗುತ್ತದೆ. ಪಂಕ್ತಿ ಸಾಲು ಮತ್ತು ಉದ್ದನೆಯ ಲಂಬಗಳು ಹಿಂದಿನಂತೆ ಇರುತ್ತದೆ ಆದರೆ ಅಡ್ಡ ಹಾಯುವ ಕ್ಷೇತ್ರದಲ್ಲಿ ಒಂದೇ ಒಂದು ಕವಾಟುಗಳಿರುವ ಹಾಗೆ ಟ್ರಾನ್ಸ್‌ಸಿಸ್ಟರ್‌ಗಳು ನೋಡಿಕೊಳ್ಳುತ್ತವೆ ; ಯಾವುದೇ ಕ್ಷೇತ್ರದ ಸೋರಿಕೆಯೂ ಸುತ್ತ-ಮುತ್ತಣದ ಟ್ರಾನ್ಸ್‌ಸಿಸ್ಟರ್‌ಗಳನ್ನು ಸ್ವಿಚ್ಚಿಂಗ್ ಮಾಡಲು ಅಸಮರ್ಪಕವಾಗಿರುತ್ತದೆ. ಸ್ವಿಚ್ ಹಾಕಿದ್ದಾಗ, ಸೋರ್ಸ್ ಲೈನ್  ನಿಂದ ಟ್ರಾನ್ಸ್‌ಸಿಸ್ಟರ್ ಮುಖಾಂತರ ಕ್ಯಾಪಾಸಿಟರ್ ನೊಂದಿಗೆ ಅದರೊಳಗೆ ಒಂದು ಸಾಪೇಕ್ಷವಾದ ನಿರ್ದಿಷ್ಟ ಅಧಿಕ ಚಾರ್ಜ್‌ಗಳು ಹರಿಯುತ್ತವೆ. ಸರಿಯಾದ ನಿಯಂತ್ರಿತ ವೋಲ್ಟೇಜ್ ಅನ್ನು ಹಿಡಿದಿಟ್ಟುಕೊಳ್ಳುವವರೆಗೂ ಕ್ಯಪಾಸಿಟರ್ ಅನ್ನು ಚಾರ್ಜ್ ಮಾಡಲಾಗುತ್ತದೆ ಆನಂತರ ನಿಧಾನವಾಗಿ ಕಾಮನ್ ಗ್ರೌಂಡ್‌ಗೆ ಕ್ರಿಸ್ಟಲ್ ಮುಖಾಂತರ ಸೋರಿಹೋಗುತ್ತದೆ. ವಿದ್ಯುತ್ ತುಂಬಾ ವೇಗವಾಗಿದ್ದು ಚಾರ್ಜ್‌ನ ಸೂಕ್ಷ್ಮ ನಿಯಂತ್ರಣಕ್ಕೆ ಸಾಧ್ಯವಾಗುವುದಿಲ್ಲ ಆದುದರಿಂದ ಪಲ್ಸ್ ಕೋಡ್ ಮಾಡ್ಯೂಲೇಷನ್ ಅನ್ನು ಒಟ್ಟಾರೆ ಹರಿವನ್ನು ನಿಖರವಾಗಿ ನಿಯಂತ್ರಿಸಲು ಬಳಸಲಾಗುತ್ತದೆ. ಕವಾಟಿನ ಮೇಲೆ ನಿಖರವಾದ ನಿಯಂತ್ರಣವಷ್ಟೇ ಸಾಧ್ಯ ಮಾಡದೆ ಅದರ ಸ್ಪಂದನಾ ಸಮಯವನ್ನೂ ನಾಟಕೀಯ ರೀತಿಯಲ್ಲಿ ಉತ್ತಮಪಡಿಸುತ್ತದೆ, ಕಾರಣ ಕ್ಯಪಾಸಿಟರ್‌ಗಳನ್ನು ಸುಲಭವಾಗಿ ತುಂಬ ಬಹುದು ಅಥವಾ ಖಾಲಿಯೂ ಮಾಡಬಹುದು.

ಪ್ರದರ್ಶಕದ ನಿರ್ಮಾಣ
ಮಾದರಿ ಕವಾಟಿನ ಜೋಡಣೆಯಲ್ಲಿ, ಅನೇಕ ಎಳೆಗಳು ಪದರು ಪದರಾಗಿ ಎರಡು ತೆಳನೆಯ ಗಾಜಿನ ಶೀಟ್ ಮೇಲೆ ಹಿಂದೆ ಮುಂದೆ ಕಾಣುವಂತೆ ಶೇಖರಿಸಲಾಗಿರುತ್ತದೆ. 30 ಇಂಚುಗಳಿಗಿಂತ ಕಡಿಮೆ ಪ್ರದರ್ಶಕದ ಪ್ರಮಾಣಕ್ಕೆ ಗಾಜಿನ ಶೀಟುಗಳಿಗೆ ಬದಲಾಗಿ ಪ್ಲಾಸ್ಟಿಕ್ ಶೀಟ್‌ಗಳನ್ನು ಬಳಸಬಹುದಾಗಿದೆ.

ಹಿಂದಿನ ಶೀಟು-ಪೊಲಾರೈಜಿಂಗ್ ಫಿಲ್ಮ್, ಗಾಜಿನ ಶೀಟ್, ಕ್ರಿಯಾಶೀಲ ಮೆಟ್ರಿಕ್ಸ್ ಸಲಕರಣೆಗಳು ಮತ್ತು ಎಲೆಕ್ಟ್ರೋಡ್ಸ್‌ಗಳೊಡನೆ ಪ್ರಾರಂಭಿಸುತ್ತದೆ ಆನಂತರ ನಿರ್ದೇಶಕದೊಡನೆ ಕಂಡು ಬರುತ್ತದೆ. ಮುಂಭಾಗದ ಶೀಟು ಕೂಡ ಇದೇ ರೀತಿ ಇರುತ್ತದೆ ಆದರೆ ಕ್ರಿಯಾಶೀಲ ಮೆಟ್ರಿಕ್ಸ್ ಸಲಕರಣೆಗಳು ಇರುವುದಿಲ್ಲ ಅದರ ಬದಲು ಬಣ್ಣದ ಫಿಲ್ಟ್‌ರುಗಳಿರುತ್ತವೆ. ಬಹುಸಂಖ್ಯೆಯ ನಿರ್ಮಾಣದ ಹಂತಗಳನ್ನು ಬಳಸಿದ್ದಲ್ಲಿ ಎರಡೂ ಶೀಟ್‌ಗಳನ್ನು ಒಂದೇ ಜೋಡಣೆಯ ಸಾಲಿನಲ್ಲಿ ಕಾಣಬಹುದು. ಲಿಕ್ವಿಡ್ ಕ್ರಿಸ್ಟಲ್ ಅನ್ನು ಎರಡು ಶೀಟ್‌ಗಳ ನಡುವೆ ಪ್ಲಾಸ್ಟೀಕ್ ಶೀಟ್‌ನಲ್ಲಿ ಇಡಲಾಗುತ್ತದೆ, ಇದು ದ್ರವವನ್ನು ಪ್ರತ್ಯೇಕ ಕವಾಟನ್ನಾಗಿ ವಿಭಜಿಸುತ್ತದೆ ಹಾಗೂ ಶೀಟ್‌ಗಳನ್ನು ಒಂದು ನಿಖರವಾದ ದೂರದಲ್ಲಿ ಇಡುತ್ತದೆ.

ತಯಾರಿಕಾ ಘಟಕದ ವಿಷಮಾವಸ್ಥೆಯೆಂದರೆ ಕ್ರಿಯಾಶೀಲ ಮೆಟ್ರಿಕ್ಸ್ ಸಲಕರಣೆಗಳನ್ನು ಶೇಖರಿಸುವುದು. ಈ ಜೋಡಣೆಯಲ್ಲಿ ಸೋಲು ಅಧಿಕ ಪ್ರಮಾಣದಲ್ಲಿ ಇರುತ್ತದೆ, ಇವು ಪಿಕ್ಸೆಲ್‌ಗಳನ್ನು ಪ್ರದರ್ಶಕದ ಮೇಲೆ " ಸತತವಾಗಿ ಆನ್" ನಲ್ಲಿರುತ್ತದೆ. ಇಲ್ಲಿ ಅಧಿಕವಾಗಿ ಮುರಿದ ಪಿಕ್ಸೆಲ್‌ಗಳಿದ್ದಲ್ಲಿ ಆಗ ಪರದೆಯನ್ನು ವರ್ಜಿಸಬೇಕಾಗುತ್ತದೆ. ಈ ಸಂಖ್ಯಾತ ತಿರಸ್ಕೃತ ಪಿಕ್ಸೆಲ್‌ಗಳ ಪರಿಣಾಮ ಅಂತಿಮವಾಗಿ ಟೆಲಿವಿಷನ್ ಸೆಟ್ಟುಗಳ ದರದ ಮೇಲೆ ಪ್ರಭಾವ ಬೀರುತ್ತದೆ ಮತ್ತು 2006 ಹಾಗೂ 2008ರಲ್ಲಿ ದರಗಳೇಕೆ ಇಳಿದವೆಂದರೆ ಅದು ಈ ತಿರಸ್ಕೃತ ಪಿಕ್ಸೆಲ್‌ಗಳ ಸಂಖ್ಯೆಯಲ್ಲಿ ಸುಧಾರಣೆ ಕಂಡು ಬಂದವು.

ಒಂದು ಸಂಪೂರ್ಣ ಟೆಲಿವಿಷನ್ ನಿರ್ಮಿಸಬೇಕಾದರೆ, ಕವಾಟಿನ್ನು ಹಿಂಬದಿ ಬೆಳಕು ಮತ್ತು ನಿಯಂತ್ರಣ ಎಲೆಕ್ಟ್ರಾನಿಕ್ಸ್‌ನೊಡನೆ ಜೋಡಿಸಲ್ಪಟ್ಟಿರುತ್ತದೆ. ಡಿಫ್ಯೂಸರ್ ಅಥವಾ ಫ್ರಾಸ್ಟ್ರೇಟೆಡ್ ಮಿರರ್‌ನ ಸಹಾಯದಿಂದ, ಹಿಂಬದಿ ಬೆಳಕನ್ನು ಸಣ್ಣ ಸೆಟ್ಟುಗಳಿಗೆ ಒಂದೇ ಒಂದು ಲ್ಯಾಂಪಿನ ಮೂಲಕ ಒದಗಿಸಬಹುದು ಆದರೆ ದೊಡ್ದ ಸೆಟ್ಟುಗಳಿಗೆ ಒಂದೇ ಒಂದು ಲ್ಯಾಂಪ್ ಸಾಕಾಗುವುದಿಲ್ಲ ಇದರ ಬದಲು ಹಿಂಬದಿ ಬೆಳಕನ್ನು ಅಸಂಖ್ಯಾತ ಲ್ಯಾಂಪುಗಳಿಂದ ಆವರಿಸಬಹುದು. ಮುಂಭಾಗದಲ್ಲಿ ಲೈಟಿಂಗ್ ಸಾಧಿಸುವುದು ಈಗಲೂ ಒಂದು ಸವಾಲೇ ಸರಿ ಮತ್ತು ದಟ್ಟ ಚುಕ್ಕೆಗಳು ಅಸಾಮಾನ್ಯವೇನಲ್ಲ.

ಹೋಲಿಕೆ

ಪೊಟ್ಟಣದಲ್ಲಿ ಭರ್ತಿಮಾಡುವಿಕೆ
CRTಯಲ್ಲಿ ಎಲೆಕ್ಟ್ರಾನ್ ಬೀಮ್ ಅನ್ನು ಒಂದು ಲೋಹಕ್ಕೆ ಶಾಖ ಕೊಡುವುದರಿಂದ ಉಂಟು ಮಾಡಬಹುದು, ಇದರಿಂದಾಗಿ ಎಲೆಕ್ಟ್ರಾನ್ಸ್ ಗಳನ್ನು ಅದರ ಹೊರಮೈಯಿಂದ ಎದ್ದುಬಿಡುತ್ತದೆ. ಆಗ ಎಲೆಕ್ಟ್ರಾನ್ಸ್‌ಗಳು ವೇಗವಾಗಿ ಎಲೆಕ್ಟ್ರಾನ್ ಗನ್ ನಲ್ಲಿ ಕೇಂದ್ರೀಕೃತವಾಗುತ್ತದೆ, ಮತ್ತು ಎಲೆಕ್ಟ್ರೋಮ್ಯಾಗ್ನೆಟ್ ಗಳನ್ನು ಬಳಸಿ ಪರದೆಯ ಮೇಲೆ ಸರಿಯಾದ ಸ್ಥಳಕ್ಕೆ ಗುರಿಯಾಗುತ್ತದೆ. CRTಯ ಪವರ್ ಲೆಕ್ಕಾಚಾರದಲ್ಲಿ ಅತ್ಯಧಿಕ ಪಾಲು ಫಿಲಾಮೆಂಟ್‌ಗೆ ಕಾವು ಕೊಡುವುದಕ್ಕೆ ಆಗುತ್ತದೆ ಅದಕ್ಕಾಗಿಯೇ CRT-ಆಧಾರಿತ ಟೆಲಿವಿಷನ್ ಸೆಟ್ಟುಗಳ ಹಿಂಬದಿ ಭಾಗ ಅಷ್ಟು ಬಿಸಿಯಾಗಿರುತ್ತದೆ. ಗ್ಯಾಸ್ ಕಣಗಳಿಂದಾಗಿ ಎಲೆಕ್ಟ್ರಾನ್ಸ್‌ಗಳು ಸುಲಭವಾಗಿ ಪಕ್ಕಕ್ಕೆ ವಾಲುವುದರಿಂದ ಇಡೀ ಟ್ಯೂಬನ್ನು ನಿರ್ವಾತ ಪ್ರದೇಶದಲ್ಲೇ ಇಡಬೇಕಾಗುತ್ತದೆ. ಟ್ಯೂಬ್‌ನ ಮುಂಭಾಗದ ಪರಿಸರದ ಬಲವು ಪ್ರದೇಶದೊಂದಿಗೆ ಬೆಳೆಯುವುದರಿಂದ ಅದಕ್ಕೆ ಎಂದೂ ಅಧಿಕವೆನ್ನಿಸುವಷ್ಟು ದಪ್ಪನೆಯ ಗಾಜಿರಬೇಕಾಗುತ್ತದೆ. ಈ ವಾಸ್ತವದಿಂದ CRTಗಳ ಗಾತ್ರವು ಸುಮಾರು 30 ಇಂಚುಗಳಷ್ಟು ಇರುತ್ತದೆ ; 40 ಇಂಚುಗಳಷ್ಟನ್ನು ನಿರ್ಮಿಸಲಾಯಿತು ಆದರೆ ಅದು ಅನೇಕ ನೂರು ಪೌಂಡುಗಳ ತೂಕವಿತ್ತು, ಮತ್ತು ಇದಕ್ಕಿಂತ ದೊಡ್ಡ ಟೆಲಿವಿಷನ್‌ಗಳು ಬೇರೆ ಅಂದರೆ ರೇರ್ ಪ್ರೊಜೆಕ್ಷನ್ ತಂತ್ರಜ್ಞಾನಕ್ಕೆ ಹೋಗಬೇಕಾಯಿತು.

LCD ಟೆಲಿವಿಷನ್‌ನಲ್ಲಿ ನಿರ್ವಾತವಿಲ್ಲದಿರುವುದು ಅನುಕೂಲವೇ; CCFL ಹಿಂಬದಿ ಬೆಳಕಿನಲ್ಲಿ ಸಣ್ಣ ಪ್ರಮಾಣದ ನಿರ್ವಾತವಿರುತ್ತದೆ, ಆದರೆ ಇದನ್ನು ಸಿಲಿಂಡರ್‌ನಲ್ಲಿ ವ್ಯವಸ್ಥಿತಗೊಳಿಸಲಾಗಿದೆ ಆದುದರಿಂದ ಇದು ಸಹಜವಾಗಿ ದೊಡ್ಡ ಫ್ಲಾಟ್ ಪ್ಲೇಟ್‌ಗಳಿಗಿಂತ ಬಲವಾಗಿ ಇರುತ್ತದೆ. ಭಾರವಾದ ಗಾಜಿನ ಹೊರಮೈಯಿಯ ಅಗತ್ಯವನ್ನು ತೆಗೆದುಬಿಡುವುದರಿಂದ LCDಗಳು ಬೇರೆ ತಂತ್ರಜ್ಞಾನಕ್ಕಿಂತ ಹಗೂರವಾಗಿರುತ್ತದೆ. ಉದಾಹರಣೆಗೆ, ಶಾರ್ಪ್ LC-42D65, ಚಂದದ ನಮೂನೆಯ 42-ಇಂಚಿನ LCD ಟೆಲಿವಿಷನ್, ಇದು ಸ್ಟಾಂಡ್ ಸೇರಿಸಿ ತೂಕದಲ್ಲಿ 55 lbs ಇರುತ್ತದೆ, ಇತ್ತೀಚಿನ ಮಾಡೆಲ್ ಸೋನಿ KV-40XBR800, 40" 4:3 CRTಯು ಸ್ಟಾಂಡಿಲ್ಲದೆ ಭಾರಿ ತೂಕ ಅಂದರೆ 304 lbs ಇರುತ್ತದೆ, ಇದು ಆರರಷ್ಟು ಹೆಚ್ಚಿನ ತೂಕವುಳ್ಳದಾಗಿರುತ್ತದೆ.

ಬೇರೆ ಫ್ಲಾಟ್ ಪ್ಯಾನಲ್ ಡಿಸ್‌ಪ್ಲೇಗಳಂತೆ LCD ಪ್ಯಾನಲ್‌ಗಳು CRTಗಳಿಗಿಂತ ತೆಳ್ಳಗಿರುತ್ತದೆ. ದೃಷ್ಟಿಯನ್ನು ಕಾಯ್ದಿರಿಸಿಕೊಂಡೇ CRTಯು ಮಾತ್ರ ಎಲೆಕ್ಟ್ರಾನ್ ಬೀಮ್ ಅನ್ನು ಬಾಗಿಸಬಲ್ಲುದು, ಟೆಲಿವಿಷನ್‌ನ ಮುಂಭಾಗದಿಂದ ಅನತಿ ದೂರದಲ್ಲಿ ಎಲೆಕ್ಟ್ರಾನ್ ಗನ್ ಅನ್ನು ಇಡಬೇಕಾಗುತ್ತದೆ. 1950ರ ಆರಂಭಿಕ ಸೆಟ್ಟುಗಳಲ್ಲಿ ಈ ಕೋನವು ಅತ್ಯಂತ ಚಿಕ್ಕದಾಗಿ ಅಂದರೆ 35 ಡಿಗ್ರೀಗಳು ಆಕ್ಸಿಸ್‌ನಿಂದಾಚೆ ಇರುತ್ತಿತ್ತು, ಆದರೆ ಈಗ ಬದಲಾಗಿದೆ ಅದೂ ವಿಶೇಷವಾಗಿ ಕಂಪ್ಯೂಟರ್ ಬೆಂಬಲಿತ ಅಭಿಗಮನವಾದ ಮೇಲಂತೂ ನಾಟಕೀಯ ಸುಧಾರಣೆಯೇ ಆಗಿದೆ. ಏನೇ ಆದರೂ, ಅತ್ಯುತ್ತಮ CRTಗಳು LCDಗಳಿಗಿಂತ ಆಳವಾಗಿರುತ್ತದೆ;  KV-40XBR800 26 ಇಂಚು ಆಳ, ಅದೇ LC-42D65U ಎಂಬುದು 4 ಇಂಚುಗಳ ದಪ್ಪ – ಗಟ್ಟಿಯಾಗಿರುವ ದೃಷ್ಟಿಯಿಂದ, ಅದರ ಸ್ಟಾಂಡ್ ಪರದೆಗಿಂತ ಆಳವಾಗಿರುತ್ತದೆ.

ತಾತ್ವಿಕವಾಗಿ LCDಗಳು ಯಾವುದೇ ಗಾತ್ರಕ್ಕೂ ನಿರ್ಮಿಸಬಹುದು, ಆದರೆ ಉತ್ಪಾದನೆಯ ಇತಿಮಿತಿಯೇ ಪ್ರಾಥಮಿಕ ವಿಷಯ. ಉತ್ಪಾದನೆ ಹೆಚ್ಚಿದಂತೆಲ್ಲಾ, LCD ಪರದೆಯ ಗಾತ್ರವೂ ಬೆಳೆಯಿತು, 14 ರಿಂದ 30"ಗಳಿಗೆ, ಅಲ್ಲಿಂದ 42"ಗಳಿಗೆ, ಆಮೇಲೆ 52"ಗಳಿಗೆ ಮತ್ತು  65" ಹೀಗೆ ಅನೇಕ ಗಾತ್ರದಲ್ಲಿಯೂ ಲಭ್ಯ. ಈ LCDಗಳು, ಮನೆಯೊಳಗಡೆ ಪ್ರಕ್ಷೇಪಿಸಬಹುದಾದ ಟೆಲಿವಿಷನ್ ಸೆಟ್ಟುಗಳಿಗೆ ನೇರವಾಗಿ ಸ್ಪರ್ಧೆಯನ್ನು ಒಡ್ಡಿತು, ಮತ್ತು ಅವುಗಳಿಗೆ ಹೋಲಿಸಿದಾಗ ಈ ನೇರ-ವೀಕ್ಷಣೆಯ ತಂತ್ರಜ್ಞಾನದ LCDಗಳಲ್ಲಿ ಉತ್ತಮ ಚಿತ್ರಬಿಂಬದ ಗುಣಮಟ್ಟವಿತ್ತು. ಕಡಿಮೆ ಪ್ರಮಾಣದಲ್ಲಿ ತಯಾರಿಸಲ್ಪಟ್ಟ, ಪ್ರಾಯೋಗಿಕವಾದ  100 ಇಂಚುಗಳ ಸೆಟ್ಟುಗಳೂ ಲಭ್ಯವಿದೆ.

ಸಾಮರ್ಥ್ಯ
ಪ್ರತಿ ಪ್ರದರ್ಶಕದ ಗಾತ್ರಕ್ಕೆ ಶಕ್ತಿ ಬಳಕೆಯ ವಿಚಾರದಲ್ಲಿ LCDಗಳು ಸದೃಷ್ಯವಾಗಿ ಅಥವಾ ಸಾಪೇಕ್ಷೀಯವಾಗಿ ಕಡಿಮೆ ಸಾಮರ್ಥ್ಯವುಳ್ಳದ್ದು, ಕಾರಣ ಪರದೆಯ ಹಿಂದೆ ದೊಡ್ಡ ಮಟ್ಟದಲ್ಲಿ ಉತ್ಪಾದನೆಗೊಳಪಡುವ ಬೆಳಕನ್ನು ವೀಕ್ಷಕರಿಗೆ ತಲುಪುವ ಮೊದಲೇ ನಿರ್ಬಂಧಿಸಲಾಗಿರುತ್ತದೆ. ಮೊದಲಿಗೆ ಹೇಳಬೇಕೆಂದರೆ, ಮುಂಭಾಗದ ಪೊಲಾರೈಜರ್ ಫಿಲ್ಟರ್‌ಗಳು ಅರ್ಧಕ್ಕೂ ಹೆಚ್ಚು ಮೂಲ ಬೆಳಕನ್ನು ತಡೆಹಿಡಿದು ಬಿಡುತ್ತದೆ. ಚಿತ್ರಬಿಂಬವನ್ನು ಪರೀಕ್ಷಿಸಿದಾಗ, ಪರದೆಯ ಹೆಚ್ಚಿನ ಭಾಗವನ್ನು ಕವಾಟುಗಳ ಸುತ್ತವಿರುವ ಕಣಗಳ ರಚನೆಯೇ ಆಕ್ರಮಿಸಿಕೊಂಡಿರುವುದು ಕಂಡು ಬರುತ್ತದೆ, ಇವೇ ಅನೇಕ ಭಾಗವನ್ನು ತೆಗೆದು ಬಿಡುವುದು. ಆನಂತರ ಪ್ರತಿ ಉಪ-ಪಿಕ್ಸೆಲ್‌ಗಳ ಬಣ್ಣದ ಫಿಲ್ಟರ್‌ಗಳು ಅಗತ್ಯವಾದ ಬಣ್ಣಗಳನ್ನು ಬಿಟ್ಟು ಉಳಿದ ಬಣ್ಣಗಳಲ್ಲಿ ಬಹುತೇಖವನ್ನು ತೆಗೆದು ಬಿಡುತ್ತದೆ. ಅಂತಿಮವಾಗಿ, ಪಿಕ್ಸೆಲ್‌ನ ಬಣ್ಣ ಮತ್ತು ಅದರ ಪ್ರಕಾಶತೆಯನ್ನು ನಿಯಂತ್ರಿಸಲು, ಕವಾಟುಗಳಲ್ಲೂ ಬೆಳಕನ್ನು ನಿಯಂತ್ರಿಸಬೇಕಾಗುತ್ತದೆ. 3M ಸೂಚಿಸುವ ಪ್ರಕಾರ, ಸೆಟ್ಟುಗಳ ಹಿಂಬದಿಯಲ್ಲಿ ಹೊರಬರುವ ಬೆಳಕಿನಲ್ಲಿ ಅಂದಾಜು ಸರಾಸರಿ 8 ರಿಂದ 10% ಮಾತ್ರ ವೀಕ್ಷಕರನ್ನು ತಲುಪುತ್ತದೆ.

ಈ ಕಾರಣದಿಂದಲ್ಲೇ ಹಿಂಬದಿ ಬೆಳಕಿನ ವ್ಯವಸ್ಥೆ  ವಿಪರೀತ  ಶಕ್ತಿಶಾಲಿಯಾಗಿರಬೇಕು. ಅನೇಕ ಸೆಟ್ಟುಗಳಲ್ಲಿ, ಅತ್ಯಧಿಕ ಸಾಮರ್ಥ್ಯದ CCFLಗಳನ್ನು ಬಳಸುವ ಬದಲು, ಅನೇಕ ನೂರು ವ್ಯಾಟ್‌ಗಳ ಶಕ್ತಿಯಿರುವುದನ್ನು ಬಳಸಲಾಗುತ್ತದೆ, ಇಷ್ಟೇ ಶಕ್ತಿ ಇದೇ ತಂತ್ರಜ್ಞಾನದಲ್ಲಿ ಇಡೀ ಮನೆಗೇ ಬೆಳಕನ್ನು ಕೊಡಬಹುದು. ಅಂತಿಮವಾಗಿ, ಒಂದೇ ಗಾತ್ರಕ್ಕೆ LCD ಟೆಲಿವಿಷನ್ ಸೆಟ್ಟುಗಳು CRTಯಷ್ಟೇ ವಿದ್ಯುತ್ ಅನ್ನು ಬಳಸುತ್ತವೆ. ಇದೇ ಉದಾಹರಣೆಯೆಂದರೆ, 245 W ಅನ್ನು KV-40XBR800 ಹೊರಬಿಡುತ್ತದೆ, ಅದೇ LC-42D65-235 W ಅನ್ನು ಬಿಡುತ್ತದೆ. ಪ್ಲಾಸ್ಮಾ ಪ್ರದರ್ಶಕಗಳದ್ದೇ ತುಂಬಾ ಹೀನಾಯ; ಅತ್ಯುತ್ತಮವಾದವುಗಳೆಲ್ಲಾ  LCDಗಳ ಪಂಕ್ತಿಗೆ ನಿಲ್ಲುತ್ತವೆ, ಆದರೆ ಒಂದೇ ನಮೂನೆಯ ಸೆಟ್ಟುಗಳು ಹೆಚ್ಚಿನ ಶಕ್ತಿಯನ್ನು ಸೆಳೆಯುತ್ತವೆ.

ಆಧುನಿಕ LCD ಸೆಟ್ಟುಗಳು ಶಕ್ತಿ ಅಥವಾ ವಿದ್ಯುತ್ ಬಳಕೆಯನ್ನು  "ಡೈನಾಮಿಕ್ ಲೈಟಿಂಘ್" ಪ್ರಕ್ರಿಯೆಯ ಮುಖಾಂತರ ಮಾಡಲಾಗುತ್ತದೆ (ಇದನ್ನು ಮೂಲಭೂತವಾಗಿ ಅನ್ಯ ಕಾರಣ ಬಳಕೆಗೆ ಆವಿಷ್ಕರಿಸಲಾಗಿತ್ತು, ಅದರ ವಿವರಣೆಯನ್ನು ಈ ಕೆಳಗಡೆ ನೀಡಲಾಗಿದೆ). ಈ ವ್ಯವಸ್ಥೆಯಲ್ಲಿ, ಚಿತ್ರದ ದಟ್ಟ ಭಾಗವನ್ನು ಗುರುತಿಸಿ ಆ ಕ್ಷೇತ್ರಗಳಲ್ಲಿ ಹಿಂಬದಿ ಬೆಳಕನ್ನು ಕಡಿಮೆ ಮಾಡಲಾಗುತ್ತದೆ. CCFLಗಳೆಂಬುದು ಪರದೆಯ ಉದ್ದಕ್ಕೂ ಇರುವ ಸಿಲಿಂಡರ್‌ಗಳು, ಈ ಬದಲಾವಣೆಯನ್ನು ಪರದೆಯ ಹೊಳಪನ್ನು ನಿಯಂತ್ರಿಸಲು ಬಳಸಬಹುದು ಅಥವಾ ಅದರ ಅಗಲ ಬ್ಯಾಂಡುಗಳನ್ನಾದರೂ ನಿಯಂತ್ರಿಸಬಹುದು. ಇದರಿಂದ ಈ ತಾಂತ್ರಿಕತೆಯು ಒಂದು ನಿರ್ದಿಷ್ಟ ಮಾದರಿಯ ಚಿತ್ರಬಿಂಬಗಳಿಗೆ ಮಾತ್ರ ಸೂಕ್ತವಾಗಿರುತ್ತದೆ, ಚಲನಚಿತ್ರದ ಕೊನೆಯ ಭಾಗದಲ್ಲಿ ಕಾಣಿಸುವ ಕೃತಜ್ಞತಾ ಸೂಚಕ ಪಟ್ಟಿಯ ಹಾಗೆ. LEDಗಳು ಬಳಸುವ ಸೆಟ್ಟುಗಳು ಹೆಚ್ಚು ಹಂಚಿಕೆಯಾಗಿರುತ್ತದೆ, ಇದರಲ್ಲಿ ಪ್ರತಿ LED ಲೈಟಿಂಗ್‌ಗೆ ಸಣ್ಣ ಸಂಖ್ಯೆಯ ಪಿಕ್ಸೆಲ್‌ಗಳಿರುತ್ತವೆ, ಒಂದು ನಮೂನೆಯೆಂದರೆ ಅದು 16 X 16 ತೇಪೆಯದಾಗಿರುತ್ತದೆ. ಇದು ಹೊಳಪನ್ನು ತಮ್ಮಷ್ಟಕ್ಕೇ ತಾವೇ ಸರಿಮಾಡಿಕೊಳ್ಳಲು ಅವಕಾಶ ಮಾಡಿಕೊಡುತ್ತದೆ, ಇದು ಹೆಚ್ಚಿನ ಅಗಲವಾದ ಚಿತ್ರಬಿಂಬಗಳಿಗೆ ಸೂಕ್ತವಾಗುತ್ತದೆ.

ಇನ್ನೊಂದು ನಡೆಯುತ್ತಿರುವ ಸಂಶೋಧನೆಯೆಂದರೆ, ಎಷ್ಟು ಸಾಧ್ಯವಾಗುತ್ತದೋ ಅಷ್ಟು ಸಂಕೇತಗಳನ್ನು ಮರು ಬಳಸಲು ಬೆಳಕನ್ನು ಒಂದು ಪಥದೆಡೆಗೆ ಸಾಗುವಂತೆ ಮಾಡುವ ಸಲಕರಣೆಗಳನ್ನು ತಯಾರಿಸುವುದು. ಒಂದು ಸಂಭಾವ್ಯ ಅಭಿವೃದ್ಧಿಯೆಂದರೆ, ಬೇಡದಿರುವ ಬಣ್ಣಗಳನ್ನು ಫಿಲ್ಟರ್‌ಗಳಲ್ಲಿ ಹೀರಿಕೊಳ್ಳುವ ಬದಲಾಗಿ ಮೈಕ್ರೋ ಪ್ರಿಸ್ಮ್ ಅಥವಾ ಡೈಕ್ರೋಮಿಕ್ ಮಿರರ್ಸ್ ಅನ್ನು R, G ಮತ್ತು B ಯನ್ನಾಗಿ ಸೀಳು ವುದು. ಒಂದು ಯಶಸ್ವೀ ವ್ಯವಸ್ಥೆಯು ಮೂರು ಪಟ್ಟು ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ. ಅಪಾರದರ್ಶಕ ಘಟಕದ ಮೇಲೆ ಸಾಧಾರಣವಗಿ ಬೀಳುವ ಇನ್ನೊಂದು ಬೆಳಕನ್ನು ಕವಾಟಿನ ಪಾರದರ್ಶಕ ಭಾಗದ ಮೇಲೆ ಮರಳಿ ಬೀಳಲು ನಿರ್ದೇಶಿಸಲಾಗುತ್ತದೆ. ಅಸಂಖ್ಯಾತ ಕಂಪನಿಗಳು ಇದರ ಬಗ್ಗೆ ಸಂಶೋಧನೆಗಳನ್ನು ಕೈಗೊಂಡಿವೆ, ಮತ್ತು ಪ್ರಸ್ತುತ 3M ಪರದೆಯ ಮುಂಭಾಗಕ್ಕೆ ಬೆಳಕನ್ನು ನಿರ್ದೇಶಿಸುವ  ಅನೇಕ ಉತ್ಪನ್ನಗಳನ್ನು ಮಾರುತ್ತಿದೆ.

ಅನೇಕ ಹೊಸ ತಂತ್ರಜ್ಞಾನದ OLED, FED ಮತ್ತು SEDಗಳು ಕಡಿಮೆ ಶಕ್ತಿ ಅಥವಾ ವಿದ್ಯುತ್ ಬಳಸುವ ಪ್ರಾಥಮಿಕ ಅನುಕೂಲತೆಗಳನ್ನು ಹೊಂದಿವೆ. ಈ ಎಲ್ಲಾ ತಂತ್ರಜ್ಞಾನವು ಉಪ-ಪಿಕ್ಸೆಲ್ ಆಧಾರಿತವಾಗಿ ನೇರವಾಗಿ ಬೆಳಕನ್ನು ಉತ್ಪಾದಿಸುತ್ತದೆ ಮತ್ತು ಆ ಹಂತಕ್ಕೆ ಎಷ್ಟು ವಿದ್ಯುತ್ ಬೇಕೋ ಅಷ್ಟನ್ನು ಮಾತ್ರ ಬಳಸುತ್ತದೆ. ಸೋನಿಯು ಕೇವಲ 14 Wನಲ್ಲಿ 36" FED ಸೆಟ್ಟುಗಳು ಅಧಿಕ ಹೊಳಪಿನ ಬಿಂಬವನ್ನು ಪ್ರದರ್ಶಿಸುವಂತೆ ತಯಾರಿಸಿರುತ್ತದೆ, ಇದು ಅದೇ ಗಾತ್ರದ LCDಯ 1/10ಕ್ಕಿಂತ ಕಡಿಮೆ ಇರುತ್ತದೆ. OLEDಗಳು ಮತ್ತು SEDಗಳು ವಿದ್ಯುತ್ ವಿಚಾರದಲ್ಲಿ FEDಗಳ ರೀತಿಯಂತೆಯೇ ಇರುತ್ತದೆ. ನಾಟಕೀಯವಾಗಿ ಕಡಿಮೆ ವಿದ್ಯುತ್ ಅಗತ್ಯಗಳ ತಂತ್ರಗಾರಿಕೆಯನ್ನು ಹೊಂದಿರುವ ಇಂಥ ತಂತ್ರಜ್ಞಾನವನ್ನು ನಿರ್ದಿಷ್ಟವಾಗಿ ಲ್ಯಾಪ್ ಟಾಪ್ ಕಂಪ್ಯೂಟರ್ ಗಳು ಮತ್ತು ಮೊಬೈಲ್ ಫೋನ್ ಗಳಲ್ಲಿ ಕಂಡು ಬರುತ್ತದೆ. ತನ್ನ ಲಘು ತೂಕ ಮತ್ತು ತೆಳನೆಯ ಆಕಾರದಿಂದಾಗಿ ಈ ಉಪಕರಣಗಳೇ LCD ತಂತ್ರಜ್ಞಾನದ ಮಾರುಕಟ್ಟೆಯಲ್ಲಿ ಯಶಸನ್ನು ಕಂಡುದುದು.

ಬಿಂಬದ ಗುಣಮಟ್ಟ

ಆರಂಭದ LCD ಸೆಟ್ಟುಗಳನ್ನು, ಅವುಗಳ ಕಡಿಮೆ ಮಟ್ಟದ ಚಿತ್ರಬಿಂಬಗಳಿಗಾಗಿ, ಪ್ರೇತಗಳ ಚಿತ್ರದಂತಿರುವ ವೇಗವಾಗಿ ಚಲಿಸುವ ಚಿತ್ರಗಳಿಂದಾಗಿ, ಕಡಿಮೆ ಮಟ್ಟದ ವೈರುಧ್ಯದ ಅನುಪಾತದಿಂದಾಗಿ ಮತ್ತು ಮಸುಕು ಬಣ್ಣಗಳಿಂದಾಗಿ ತಿರಸ್ಕಾರಕ್ಕೆ ಒಳಪಟ್ಟಿದ್ದವು. LCDಗಳನ್ನು ಇತರ ತಂತ್ರಜ್ಞಾನವು ಹಿಂದಿಕ್ಕುತ್ತಾವೆ ಎಂಬ ಭವಿಷ್ಯವಾಣಿಯನ್ನು ಅನೇಕರು ಮಾಡಿದರೂ LCDಗಳ ಮೇಲೆ ಬೃಹತ್ ಪ್ರಮಾಣದ ಬಂಡವಾಳವನ್ನು ಅದರ ತಯಾರಿಕೆ, ಉತ್ಪಾದನೆ ಮತ್ತು ಎಲೆಕ್ಟ್ರಾನಿಕ್ ಬಿಂಬಗಳ ಸಂಸ್ಕರಣಕ್ಕೆ ಹೂಡಲಾಗಿದೆ. http://flatpaneldisplay.blogspot.com/2010/04/image-post-processing-in-entertainment.html

ಪ್ರತ್ಯುತ್ತರ ಸಮಯ

ಉತ್ತರ ಅಮೇರಿಕಾದ ವೀಡಿಯೋಗಳಲ್ಲಿ ಪ್ರತಿ ಸೆಕೆಂಡಿಗೆ 60 ಫ್ರೇಮ್‌ಗಳು ಸಾಮಾನ್ಯವಾದ ವಿಷಯ, ಪ್ರತಿ ಪಿಕ್ಸೆಲ್ ಅನ್ನು ಮರಳಿ ತೆಗೆದುಕೊಳ್ಳುವವರೆಗೂ 17 ms ಗೆ ಬೆಳಗಿಸಲಾಗುತ್ತದೆ (ಯೂರೋಪಿನಲ್ಲಿ ಇದು 20 ms). ಆರಂಭದಲ್ಲಿ LCD ಪ್ರದರ್ಶಕಗಳು ಒಂದು ಮಿಲ್ಲಿಸೆಕೆಂಡಿನ ನೂರರ ಲೆಕ್ಕದಲ್ಲಿ ಪ್ರತ್ಯುತ್ತರ ಸಮಯವನ್ನು ಹೊಂದಿತ್ತು ಇದರಿಂದಾಗಿ ಇದನ್ನು ಟೆಲಿವಿಷನ್‌ಗಳಿಗೆ ಬಳಸುವುದು ಅಸಾಧ್ಯವೆನ್ನಲಾಗಿತ್ತು. 1970ದಿಂದೀಚೆಗೆ ಆಕ್ಟೀವ್ ಮೆಟ್ರಿಕ್ಸ್ ತಂತ್ರಜ್ಞಾನದಂತೆ ಅನೇಕ ಉಪಕರಣಗಳ ತಂತ್ರಜ್ಞಾನವು ಜೊತೆ ಜೊತೆಯಾಗಿ ಅಭಿವೃದ್ಧಿಗೊಂಡಿತು. 2000ದಷ್ಟು ಹೊತ್ತಿಗೆ, 20 msಗಳ ಪ್ರತ್ಯುತ್ತರ ಸಮಯವನ್ನು ಹೊಂದಿರುವ LCD ಪ್ಯಾನೆಲ್‌ಗಳು ಕಂಪ್ಯೂಟರ್ ಪಾತ್ರದಲ್ಲಿ ಸಾಮಾನ್ಯವಾಯಿತು. ಆದರೂ ಇದು ಟೆಲಿವಿಷನ್ ಸೆಟ್ಟುಗಳಲ್ಲಿ ಬಳಸುವುದಕ್ಕೆ ಇನ್ನೂ ಸಾಧ್ಯವಾಗಲಿಲ್ಲ.

NECಯವರು ಮಾಡಿದ ಪ್ರಥಮಾನ್ವೇಷಣೆಯು ದೊಡ್ದ ಅಭಿವೃದ್ಧಿಗೆ ಕಾರಣವಾಯಿತು, ಇದು ವಾಸ್ತವವಾಗಿ ಮೊದಲ LCD ಟೆಲಿವಿಷನ್‌ಗಳಿಗೆ ನಾಂದಿಯಾಯಿತು. NECಯು, ದ್ರವೀಯ ಸ್ಫಟೀಕಗಳು ತಮ್ಮ ಹೊಸ ನೆಲೆಗೆ ತೆರಳಲು ಸಮಯ ತೆಗೆದುಕೊಳ್ಳುತ್ತಿದ್ದರಿಂದ ಅದನ್ನು ನಿಲ್ಲಿಸಲಾಯಿತು. ಆರಂಭದ ಚಲನೆಯ ವೇಗವನ್ನು ತ್ವರೆಗೊಳಿಸುವುದಾದರೆ ಒಟ್ಟಾರೆ ಕಾರ್ಯಾಚರಣೆಯು ಹೆಚ್ಚಬಹುದು. NECಯ ಪರಿಹಾರವೆಂದರೆ, ಕ್ಯಪಾಸಿಟರ್ ಚಾರ್ಜ್ ಆಗುವ ಪ್ರಾರಂಭದಲ್ಲಿ  "ಸ್ಪಿನ್ ಅಪ್ ಪೀರಿಯಡ್" ನ ವೋಲ್ಟೇಜ್ ಅನ್ನು ಹೆಚ್ಚಿಸುವುದಾಗಿದೆ, ಆನಂತರ ಅಗತ್ಯ ವೋಲ್ಟೇಜ್‌ನ ಸಾಧಾರಣ ಹಂತಕ್ಕೆ ಇಳಿಸುವುದಾಗಿದೆ. ಇದು ವೋಲ್ಟೇಜ್ ಅನ್ನು ದ್ವಿಗುಣಗೊಳಿಸುವ ಸಾಮಾನ್ಯ ಮಾರ್ಗ, ಪಲ್ಸ್‌ನ ಅಗಲ ಮಾತ್ರ ಅರ್ಧ ಇರುತ್ತದೆ, ಆದರೆ ವಿದ್ಯುತ್‌ನ ಮೊತ್ತ ಮಾತ್ರ ಅಷ್ಟೇ ಇರುತ್ತದೆ. ಇದನ್ನು NECಯವರು "ಓವರ್‌ಡ್ರೈವ್" ಎಂದು ಕರೆದಿದ್ದಾರೆ, ಈಗ ಈ ತಂತ್ರಜ್ಞಾನವನ್ನು ಬಹುತೇಖ ಎಲ್ಲಾ LCDಗಳಲ್ಲಿಯೂ ಬಳಸಲ್ಪಟ್ಟಿದೆ.

ಪ್ರತ್ಯುತ್ತರ ಸಮಯದ ವಿಷಯದಲ್ಲಿ ಮತ್ತೊಂದು ಅಭಿವೃದ್ಧಿಯನ್ನು ಕಾಣಲಾಗಿದೆ, ಪ್ರದರ್ಶಕಗಳ ವಿಷಯವನ್ನು ಸ್ಮೃತಿಯಲ್ಲಿ ಹಿಡಿದಿಟ್ಟುಕೊಳ್ಳುವುದರಲ್ಲಿ ಅದನ್ನು ಸಾಧಿಸಲಾಗಿದೆ-ಇದು ಟೆಲಿವಿಷನ್‌ನಲ್ಲೇನೋ ಅಗತ್ಯವಿದೆ ಆದರೆ ಮಾರುಕಟ್ಟೆಯಲ್ಲಿ LCD ಉದ್ಯಮಕ್ಕೆ ಬಲವಾದ ಕಾರಣವಾದ ಕಂಪ್ಯೂಟರ್ ಮಾನಿಟರ್ ನ ಪಾತ್ರಕ್ಕೆ ಅಷ್ಟೊಂದು ಅಗತ್ಯವಿಲ್ಲ. ಹಳೆಯ ಪ್ರದರ್ಶಕಗಳಲ್ಲಿ ಆಕ್ಟೀವ್ ಮೆಟ್ರಿಕ್ಸ್ ಕ್ಯಪಾಸಿಟರ್ಸ್‌ಗಳನ್ನು ಮೊದಲು ಬರಿದು ಮಾಡಲಾಗುತ್ತದೆ ಆನಂತರ ಹೊಸ ಮೌಲ್ಯಕ್ಕೆ ರೀಚಾರ್ಜ್ ಮಾಡಲಾಗುತ್ತದೆ, ಹೀಗೇ ಮುಂದುವರೆಸಲಾಗುತ್ತದೆ. ಆದರೆ ಅನೇಕ ಕೇಸ್‌ಗಳಲ್ಲಿ ಪರದೆಯ ಬಹುತೇಖ ಬಿಂಬವು ಫ್ರೇಮಿನಿಂದ ಫ್ರೇಮಿಗೆ ಬದಲಾಗುವುದಿಲ್ಲ. ಹಿಂದೆ ಇದ್ದ ಮತ್ತು ಆನಂತರದ ಮೌಲ್ಯವನ್ನು ಕಂಪ್ಯೂಟರ್ ಸ್ಮೃತಿಯಲ್ಲಿಡಿದು, ಅವುಗಳನ್ನು ಹೋಲಿಸಿ, ಮತ್ತು ನಿಖರವಾಗಿ ಬದಲಾದ ಉಪ-ಪಿಕ್ಸೆಲ್‌ಗಳನ್ನು ರೀಸೆಟ್ ಮಾಡುವುದು, ಕ್ಯಪಾಸಿಟರ್‌ನ್ನು ಚಾರ್ಜಿಂಗ್ ಮತ್ತು ಡಿಸ್ಚಾರ್ಜಿಂಗ್ ಮಾಡುವುದರ ಮೇಲೆ ಕಳೆವ ಸಮಯವನ್ನು ಇಳಿಸುವುದಾಗಿದೆ. ಅಷ್ಟೇ ಅಲ್ಲದೇ ಕ್ಯಪಾಸಿಟರ್‌ಗಳನ್ನು ಪೂರ್ತಿಯಾಗಿ ಬರಿದು ಮಾಡುವುದಕ್ಕಾಗುವುದಿಲ್ಲ; ಅದರ ಬದಲು ಹೊಸ ಮೌಲ್ಯಕ್ಕೆ ಅವುಗಳ ಚಾರ್ಜ್ ಮಟ್ಟವನ್ನು ಹೆಚ್ಚಿಸಲಾಗುತ್ತದೆ ಅಥವಾ ಕಡಿಮೆಗೊಳಿಸಲಾಗುತ್ತದೆ, ಇದಕ್ಕೆ ಸ್ವಲ್ಪ ಮಟ್ಟಗಿನ ಚಾರ್ಜಿಂಗ್ ಪಲ್ಸ್‌ಗಳು ಬೇಕಾಗಿವೆ. ಈ ಬದಲಾವಣೆಯನ್ನು ಡ್ರೈವರ್ ಎಲೆಕ್ಟ್ರಾನಿಕ್ಸ್‌ಗೆ ಪ್ರತ್ಯೇಕ ಮಾಡಲಾಗಿತ್ತು ಮತ್ತು ಜಾರಿ ಮಾಡಲು ಅಗ್ಗವೂ ಆಗಿತ್ತು, ಪ್ರತ್ಯುತ್ತರ ಸಮಯವು ದ್ವಿಗುಣಗೊಳ್ಳುತ್ತಿತ್ತು.

ಜೊತೆಗೆ, ದ್ರವೀಯ ಸ್ಫಟಿಕಗಳ ಸತತ ಅಭಿವೃದ್ಧಿ, ಮತ್ತು ರಿಫ್ರೆಷ್ ರೇಟ್ ಅನ್ನು 60 Hz ನಿಂದ 120 ಮತ್ತು 240 Hzಗೆ ಏರಿಸಿ, ಪ್ರತ್ಯುತ್ತರ ಸಮಯವು 2000ರಲ್ಲಿ 20 msನಿಂದ 2 ms‌ಗೆ ಇಳಿದು ಅತ್ಯುತ್ತಮ ಆಧುನಿಕ ಪ್ರದರ್ಶಕಗಳಾಗಿವೆ. ಆದರೂ ವಾಸ್ತವವಾಗಿ ಇದರ ವೇಗವು ಸಾಕಾಗುವುದಿಲ್ಲ ಕಾರಣ ಫ್ರೇಮ್ ಪ್ರದರ್ಶಿತಗೊಳ್ಳುತ್ತಿದ್ದಾಗ ಪಿಕ್ಸೆಲ್ ಸ್ವಿಚ್ಚಿಂಗ್ ಆಗುತ್ತಿರುತ್ತದೆ. ಸಾಂಪ್ರದಾಯಿಕ CRTಗಳು 1 msಗಿಂತ ಕಡಿಮೆ ಇರುತ್ತದೆ, ಮತ್ತು ಪ್ಲಾಸ್ಮಾ ಹಾಗು OLED ಪ್ರದರ್ಶಕಗಳು ಸಮಯವನ್ನು 0.001 msನ ಕ್ರಮದಲ್ಲಿರುತ್ತದೆ.

ಇನ್ನೂ ಮುಂದಕ್ಕೆ ಪರಿಣಾಮಕಾರಿ  ರಿಫ್ರೆಶ್ ರೇಟ್‌ನ ಅಭಿವೃದ್ಧಿಗೆ "ಸೂಪರ್ ಸ್ಯಾಂಪ್ಲಿಂಗ್" ಬಳಸಬಹುದಾಗಿದೆ, ಅತ್ಯಧಿಕ ಬೆಲೆಯ ಸೆಟ್ಟುಗಳಲ್ಲಿ ಸಾಮಾನ್ಯವಾಗಿ ಇದನ್ನು ಉಪಯೋಗಿಸುವುದು ಹೆಚ್ಚುತ್ತಿದೆ. ಚಿತ್ರವು ಒಂದು ರೀತಿಯಿಂದ ಇನ್ನೊಂದಕ್ಕೆ ಪರಿವರ್ತಿತವಾಗುವ ಸಮಯದಲ್ಲಿ ಚಿತ್ರಕ್ಕೆ ಮಸುಕು ಆವರಿಸುತ್ತದೆ, ಇದನ್ನು, LCD ಪ್ಯಾನೆಲ್‌ನ ರಿಫ್ರೆಷ್ ರೇಟನ್ನು ದ್ವಿಗುಣಗೊಳಿಸುವದರಿಂದ ಮತ್ತು ವಿವಿಧ ಮೋಷನ್ ಕಾಂಪನ್ಸೇಷನ್ ತಂತ್ರಜ್ಞಾನವನ್ನು ಬಳಸಿ ಮಧ್ಯಂತರ ಫ್ರೇಮ್‌ಗಳನ್ನು ನಿರ್ಮಿಸುವ ಮೂಲಕ ಕಡಿಮೆಗೊಳಿಸಬಹುದು. ಇದು ಪರಿವರ್ತನೆಯನ್ನು ಸರಾಗಗೊಳಿಸುತ್ತದೆ ಅಂದರೆ ಪರಿವರ್ತನೆ ಮುಗಿದಾಗ ಮಾತ್ರ ಹಿಂಬದಿ ಬೆಳಕು ಕಾರ್ಯ ನಿರ್ವಹಿಸುತ್ತದೆ. ರಿಫ್ರೆಷ್ ರೇಟ್ಸ್ ಈ ತಂತ್ರಜ್ಞಾನವನ್ನು ಬಳಸಿ, ಅಸಂಖ್ಯಾತ ಅತ್ಯುತ್ತಮ ಸೆಟ್ಟುಗಳು 120 Hz ಅನ್ನು ಕೊಡಮಾಡುತ್ತದೆ (ಉತ್ತರ ಅಮೇರಿಕಾದಲ್ಲಿ) ಅಥವಾ 100 Hz (ಯೂರೋಪಿನಲ್ಲಿ). ಇನ್ನೊಂದು ಪರಿಹಾರವೆಂದರೆ ಕವಾಟು ಪೂರ್ತಿ ಸ್ವಿಚ್ ಆದಾಗ ಹಿಂಬದಿ ಬೆಳಕನ್ನು ಮಾತ್ರ ಕಾರ್ಯ ನಿರ್ವಹಿಸುವಂತೆ ಮಾಡುವುದು. ಪ್ರದರ್ಶಕವು ಮಿಣುಕಾಟ ಮಾಡದಿರಲು ಈ ವ್ಯವಸ್ಥೆಗಳು ಹಿಂಬದಿ ಬೆಳಕನ್ನು ಅನೇಕ ಬಾರಿ ಅಂದರೆ ಪ್ರತಿ ರಿಫ್ರೆಷ್‌ಗೆ ದಹಿಸಲಾಗುತ್ತದೆ, ಇದು ಯಾವ ರೀತಿಯೆಂದರೆ ಚಲನಚಿತ್ರದ ಪ್ರೊಜೆಕ್ಟರ್‌ನಲ್ಲಿ ಕವಾಟು ಒಂದೊಂದು ಫ್ರೇಮಿಗೂ ತೆರೆಯುವುದು ಮುಚ್ಚುವುದು ಮಾಡಿದಂತೆ.

ವೈದೃಶ್ಯ ಅನುಪಾತ

ಸ್ವಿಚ್ ಆಫ್ ಅಂದರೆ ಪೂರ್ತಿ ಕಾರ್ಯನಿರ್ವಹಿಸದ ಸ್ಥಿತಿಯಲ್ಲಿಯೂ ದ್ರವೀಯ ಸ್ಫಟಿಕಗಳು ಕೆಲ ಬೆಳಕನ್ನು ಕವಾಟಿನ ಮೂಲಕ ಸೋರಲು ಬಿಡುತ್ತದೆ. ಅತ್ಯಾಧುನಿಕ ಸೆಟ್ಟುಗಳಲ್ಲಿ ಈ ಅಂಶಗಳು ಅವುಗಳ ವೈದೃಶ್ಯ ಅನುಪಾತವನ್ನು 1600:1ಕ್ಕೆ ಸೀಮಿತಗೊಳಿಸುತ್ತದೆ, ಇದನ್ನು ANSI ನಿಂದ ಅಳೆಯಲಾಗಿದೆ (ANSI IT7.215-1992). ತಯಾರಕರು ಆಗಾಗ್ಗೆ ಘೋಶಿಸುವುದು "ಪೂರ್ತಿ ಆನ್/ಆಫ್" ವೈದೃಶ್ಯ ಅನುಪಾತ, ಅದು 25% ಯಾವುದೇ ಸೆಟ್ಟುಗಳಿಗೆ ಅಧಿಕವಾಗಿರುತ್ತದೆ.

ಈ ವೈದೃಶ್ಯ ಕೊರತೆಯನ್ನು ದಟ್ಟವಾದ ಕಪ್ಪು ದೃಶ್ಯಗಳಲ್ಲಿ ಗಮನಿಸಬಹುದಾಗಿದೆ; ಕಪ್ಪು ಬಣ್ಣಕ್ಕೆ ಹತ್ತಿರವಾಗಿರುವ ಬಣ್ಣವನ್ನು ಪ್ರದರ್ಶಿಸಬೇಕಾದರೆ LCD ಕವಾಟುಗಳು ಪೂರ್ತ ಅಪಾರದರ್ಶಕತೆಗೆ ತೆರೆಯಬೇಕಾಗುತ್ತದೆ, ಅನ್ಯ ಬಣ್ಣವನ್ನು ಆದಷ್ಟು ವಿಂಗಡಿಸುತ್ತದೆ. ಇದರಿಂದಾಗಿ "ಮುದ್ರಿತ ಚಿತ್ರ" ದ ಪರಿಣಾಮಕ್ಕೆ ದಾರಿಯಾಗುತ್ತದೆ ಮತ್ತು ವಿಂಗಡನೆಗೊಂಡ ಬಣ್ಣಗಳು ನೆರಳಿನಂತೆ ಕಂಡು ಬರುತ್ತದೆ. ಇದರಿಂದಾಗಿಯೇ ಅನೇಕ LCD TVಗಳ ವಿಮರ್ಶೆಯಲ್ಲಿ "ನೆರಳಿನ ವಿವರ"ವನ್ನು ಕೊಡಲಾಗುತ್ತದೆ. ವೈದೃಶ್ಯದ ವಿಷಯವಾಗಿ, ಅತ್ಯುತ್ತಮ-ದುಬಾರಿಯ LCD TVಗಳು ವೈದೃಶ್ಯ ಅನುಪಾತವನ್ನು 5000:1ಕ್ಕೆ ಮತ್ತು ಅತ್ಯುತ್ತಮ ಪ್ಲಾಸ್ಮಾ ಪ್ರದರ್ಶಕಗಳು  ವೈದೃಶ್ಯ ಅನುಪಾತವನ್ನು ಅತ್ಯಂತ ಹೆಚ್ಚು ಅಂದರೆ  50,000:1 ಕೊಡಮಾಡುತ್ತದೆ. ಕ್ಯಾನನ್‌ರವರ ಪ್ರೊಟೊಟೈಪ್  55" SED ಕೂಡ  50,000:1 ವೈದೃಶ್ಯ ಅನುಪಾತವನ್ನು ಒದಗಿಸಿತು.

ವೀಕ್ಷಕರಿಗೆ ಕವಾಟಿನದು ಮತ್ತು ಹಿಂಬದಿ ಬೆಳಕು ಸೇರಿ ಒಟ್ಟು ಮೊತ್ತದ ಬೆಳಕು ತಲುಪುತ್ತದೆ, ಆಧುನಿಕ ಸೆಟ್ಟುಗಳು "ಡೈನಾಮಿಕ್ ಬ್ಯಾಕ್ ಲೈಟಿಂಗ್" ಅನ್ನು ಬಳಸಿ ವೈದೃಶ್ಯ ಅನುಪಾತವನ್ನು ಮತ್ತು ನೆರಳಿನ ವಿವರವನ್ನು ಅಭಿವೃದ್ಧಿಗೊಳಿಸಬಹುದಾಗಿದೆ. ಪರದೆಯ ಒಂದು ನಿರ್ದಿಷ್ಟ ಭಾಗವು ದಟ್ಟವಾಗಿದ್ದಲ್ಲಿ, ಸಾಂಪ್ರದಾಯಿಕ ಸೆಟ್ಟು ಬೆಳಕನ್ನು ಕಡಿಮೆಗೊಳಿಸಬೇಕಾದರೆ ತನ್ನ ಕವಾಟನ್ನು ಅಪಾರದರಶಕತೆಗೆ ಮುಚ್ಚಿಕೊಳ್ಳಬೇಕಾಗುತ್ತದೆ. ಏನೇ ಆದರೂ, ಆ ಪ್ರದೇಶದಲ್ಲಿ ಹಿಂಬದಿ ಬೆಳಕು ಅರ್ಧಕ್ಕೆ ಇಳಿಸಬೇಕಾದರೆ, ಕವಾಟನ್ನು ಅರ್ಧಕ್ಕೆ ಇಳಿಸಬಹುದು, ಉಪ-ಪಿಕ್ಸೆಲ್‌ಗಳಲ್ಲಿ ಲಭ್ಯವಾಗಿರುವ ಕವಾಟಿನ ಹಂತಗಳು ದ್ವಿಗುಣಗೊಳ್ಳುತ್ತದೆ. ಈ ಕಾರಣದಿಂದಲ್ಲೇ ಅತ್ಯುತ್ತಮ ಸೆಟ್ಟುಗಳು ಡೈನಾಮಿಕ್ ಲೈಟಿಂಗ್ ಅನ್ನು ಕೊಡಮಾಡುವುದು (ವಿದ್ಯುತ್ ಉಳಿತಾಯದ ಕಾರಣದಿಂದ ಹಿಂದೆ ವಿರೋಧಿಸಲಾಗಿತ್ತು), ಇದರಿಂದಾಗಿ ಪರದೆಯ ವೈದೃಶ್ಯ ಅನುಪಾತವು ನಾಟಕೀಯವಾಗಿ ಅಭಿವೃದ್ಧಿಗೊಳ್ಳುತ್ತದೆ. LCD ಕವಾಟುಗಳು ಸುಮಾರು 1000:1 ವೈದೃಶ್ಯ ಅನುಪಾತವನ್ನು ಉತ್ಪಾದಿಸಲು ಶಕ್ತವಾಗಿರುತ್ತದೆ, ಆದರೆ 30 ಹಂತದ ಡೈನಾಮಿಕ್ ಹಿಂಬದಿ ಬೆಳಕನ್ನು ಸೇರಿಸಿದ್ದಲ್ಲಿ ಅದು 30,000:1ಕ್ಕೆ ಉತ್ತಮಗೊಳ್ಳುತ್ತದೆ.

ಏನೇ ಆದರೂ, ಪರದೆಯ ಭಾಗವನ್ನು ಡೈನಾಮಿಕ್ ಅಡ್ಜಸ್ಟ್‌ಮೆಂಟ್ ಮಾಡಬೇಕಿದ್ದಲ್ಲಿ ಅದು ಹಿಂಬದಿಯ ಬೆಳಕಿನ ಮೂಲವೇ ಕಾರಣ. CCFLಗಳು ತೆಳನೆಯ ಟ್ಯೂಬ್‌ಗಳು ಇವುಗಳಿಂದಾಗಿಯೇ ಪರದೆಯ ಸುತ್ತ ಅನೇಕ ಪಂಕ್ತಿಗಳನ್ನು (ಅಥವಾ ಕಂಬಗಳನ್ನು ಸಹಾ) ಹೊತ್ತಿಸುವುದು ಮತ್ತು ಈ ಬೆಳಕೇ ಡಿಫ್ಯೂಜರ್‌ಗಳ ಜೊತೆ ಹರಡುವುದು. CCFL ಮುಂದಿನ ಪ್ರಕಾಶಮಾನವಾದ ಬಿಂಬದ ಕ್ಷೇತ್ರವನ್ನು ಹೊತ್ತಿಸಬೇಕಾದರೆ ಅದಕ್ಕೆ ಸಾಕಷ್ಟು ವಿದ್ಯುತ್‌ ಅನ್ನು ಬಳಸಬೇಕಾಗುತ್ತದೆ, ಆದರೆ ಬಿಂಬದ ಒಂದು ಭಾಗ ಹೊಳಪಾಗಿದ್ದು ಇನ್ನೊಂದು ದಟ್ಟವಾಗಿದ್ದರೆ ಈ ತಂತ್ರವು ಫಲಿಸುವುದಿಲ್ಲ. ಪೂರ್ತ LEDಗಳ ವ್ಯೂಹವು ಪ್ರದರ್ಶಕಗಳ ಹಿಂಬದಿಯನ್ನು ಹೊತ್ತಿಸುವುದರಿಂದ ಅನುಕೂಲವಿದೆ, ಯಾಕೆಂದರೆ ಪ್ರತಿ LEDಯು ಪರದೆಯ ಒಂದು ಸಣ್ಣ ತ್ಯಾಪೆಯನ್ನು ಮಾತ್ರ ಹೊತ್ತಿಸುತ್ತದೆ. ಇದರಿಂದಾಗಿ ನಾನಾ ವಿಧದ ಬಿಂಬಗಳಿಗೆ ಡೈನಾಮಿಕ್ ಬ್ಯಾಕ್ ಲೈಟಿಂಗ್ ಅನ್ನು ಬಳಸಲು ಅವಕಾಶವಾಗುತ್ತದೆ. ಎಡ್ಜ್-ಲಿಟ್ ಪ್ರದರ್ಶಕಗಳು ಈ ಅನುಕೂಲತೆಯನ್ನು ಅನುಭವಿಸುವುದಿಲ್ಲ. ಈ ಪ್ರದರ್ಶಕಗಳಲ್ಲಿ LEDಗಳು ಕೇವಲ ತುದಿಗಳಲ್ಲಿ ಮಾತ್ರವಿರುತ್ತದೆ ಮತ್ತು LCD ಮೆಟ್ರಿಕ್ಸ್ ಮತ್ತು ಫಿಲ್ಟರುಗಳ ಮುಖಾಂತರ ಅಡ್ದ ಫೈರಿಂಗ್‌ನಿಂದ ಹಿಮ್ಮಡಿಚುವ ಸಾವಿರಾರು ಕಾನ್ವೆಕ್ಸ್ ಬಂಪ್ಸ್ ಅನ್ನು ಸುತ್ತುವರೆದಿರುವ ಬೆಳಕಿನ ಮಾರ್ಗದರ್ಶಕ ಪ್ಲೇಟ್‌ಗಳನ್ನು ಬಳಸುತ್ತದೆ. LEDಗಳು ಎಡ್ಜ್-ಲಿಟ್ ಪ್ರದರ್ಶಕಗಳಲ್ಲಿ ಪ್ರತ್ಯೇಕವಾಗಿ ಮಸುಕಾಗಿಸುವುದು ಸಾಧ್ಯವಾಗುವುದಿಲ್ಲ ಅದನ್ನು ಜಾಗತಿಕವಾಗಿಯೇ ಮಾಡಬೇಕು.

ಈ ಕಾರಣದಿಂದಲ್ಲೇ ಅನೇಕ ಸೆಟ್ಟುಗಳ ಮೇಲೆ "ಡೈನಾಮಿಕ್ ಕಾಂಟ್ರಾಸ್ಟ್ ರೇಷಿಯೋ" ವನ್ನು ಅದರ ಮಾಹಿತಿಗಳ ಶೀಟ್ ಮೇಲೆ ನಮೂದಿಸಿರುವುದು. ಧ್ವನಿ ಮತ್ತು ದೃಶ್ಯ ಪ್ರಪಂಚದಲ್ಲಿ ಈ ಡೈನಾಮಿಕ್ ಕಾಂಟ್ರಾಸ್ಟ್ ರೇಷಿಯೋ ನಿಜವೇ ಅಲ್ಲವೇ ಅಥವಾ ಕೇವಲ ಮಾರುಕಟ್ಟೆಯಲ್ಲಿ ಮಾರಾಟಗಾರಿಕೆಯ ಮಾತೇ ಎಂಬುದು ದೊಡ್ಡ ವಾಗ್ವಾದವನ್ನೇ ಉಂಟು ಮಾಡಿದೆ."ದಿ ಕಾಂಟ್ರಾಸ್ಟ್ ರೇಷಿಯೋ ಗೇಮ್", ಪ್ರಾಕ್ಟಿಕಲ್ ಹೋಮ್ ಥಿಯೇಟರ್ ಗೈಡ್, 23 ಆಗಸ್ಟ್ 2007 ಅಧಿಕೃತವಾಗಿ ಏನೇ ಶ್ರೇಷ್ಠ ಮಟ್ಟದ ಕಾಂಟ್ರಾಸ್ಟ್ ರೇಷಿಯೋ ಹೊಂದಿದ LCD ಪ್ರದರ್ಶಕಗಳು ಎಂದು ಶ್ರೇಣೀಕೃತಗೊಂಡಿದ್ದರೂ ವೀಕ್ಷಕರು ಅವುಗಳಲ್ಲಿ ಕಾಂಟ್ರಾಸ್ಟ್ ರೇಷಿಯೋಗೆ ಹೊಂದಿಕೆ ಆಗುತ್ತಿಲ್ಲವೆಂಬುದನ್ನು ಅಥವಾ ಪ್ಲಾಸ್ಮಾ ಪ್ರದರ್ಶಕಗಳಲ್ಲಿ ಆಳವಾದ ದಟ್ಟ ಕಪ್ಪುಗಳನ್ನು ಗಮನಿಸುತ್ತಾರೆ.

ಬಣ್ಣದ ಹರವು

LCD ಟೆಲಿವಿಷನ್‌ನ ಬಣ್ಣವನ್ನು ಬಿಳಿಯ ಮೂಲದಿಂದ ಶೋಧಿಸುವುದರಿಂದ ಉತ್ಪಾದಿಸಲಾಗುತ್ತದೆ ಮತ್ತು ಆನಂತರ ಒಂದಕ್ಕೊಂದು ಸದೃಶವಾದ ಮೂರು ಪ್ರಾಥಮಿಕ ಬಣ್ಣಗಳನ್ನು ಆಯ್ದು ಕವಾಟಿಸಲಾಗುತ್ತದೆ. ಬಣ್ಣಗಳ ಗುಣಮಟ್ಟ ಮತ್ತು ನಿಖರತೆಯು ಹಿಂಬದಿ ಬಣ್ಣದ ಮೂಲದ ಮೇಲೆ ಅವಲಂಬಿಸಿರುತ್ತದೆ ಹಾಗೆಯೇ ಬಿಳಿ ಬಣ್ಣ ಉತ್ಪಾದಿಸುವ ಅದರ ಸಾಮರ್ಥ್ಯವೂ ಸಹಾ ಅದರ ಮೇಲೆಯೇ ಅವಲಂಬಿಸಿರುತ್ತದೆ. ಆರಂಭದ LCDಯಲ್ಲಿ ಬಳಸಲ್ಪಟ್ಟ CCFLಗಳು ನಿರ್ದಿಷ್ಟವಾಗೇನೂ ಬೆಳ್ಳಗಿರಲಿಲ್ಲ ದಟ್ಟ ಹಸಿರಿನಂತೆ ಇರುತ್ತಿತ್ತು. ಆಧಿನಿಕ ಬ್ಯಾಕ್‌ಲೈಟಿಂಗ್ ಈಗ ಸಾಕಷ್ಟು ಅಭಿವೃದ್ಧಿಗೊಂಡಿದೆ, ಮತ್ತು ಸಾಮಾನ್ಯ ಬಣ್ಣದ ಹರಹುವನ್ನು ನಿಗದಿ ಮಾಡಿಕೊಳ್ಳುತ್ತದೆ ಹಾಗೂ ಇದು  NTSC 1953 ಬಣ್ಣದ ಹರವು 75%ರಷ್ಟನ್ನು ಸುತ್ತುವರೆದಿರುತ್ತದೆ. ಬಿಳಿ ಬಣ್ಣದ LEDಗಳನ್ನು ಹಿಂಬದಿ ಬೆಳಕಾಗಿ ಬಳಸಿದ್ದಲ್ಲಿ ಇನ್ನೂ ಅಭಿವೃದ್ಧಿಯಾಗುತ್ತದೆ.

ಸೆಪ್ಟೆಂಬರ್ 2009ರಲ್ಲಿ ನ್ಯಾನೋಕೋ ಗುಂಪು ತಾನು ಜಪಾನಿನ ದೊಡ್ಡ ಎಲೆಕ್ಟ್ರಾನಿಕ್ಸ್ ಕಂಪನಿಯೊಡನೆ LCD ಟೆಲಿವಿಷನ್‌ಗಳಲ್ಲಿ ಬಳಸಲು ಕ್ವಾಂಟಂ ಡಾಟ್ಸ್ LED ಬ್ಯಾಕ್ ಲೈಟ್ಸ್ ಅನ್ನು ತಯಾರಿಸಿ ಕೊಡಲು ಒಪ್ಪಂದವಾಗಿದೆ ಮಾಡಿಕೊಂಡಿದೆ ಎಂದು ಘೋಷಿಸಿತು. ಕ್ವಾಂಟಂ ಡಾಟ್ಸ್ ಗಳು ಪ್ರದರ್ಶಕಗಳಿಗೆ ಮೌಲ್ಯವನ್ನು ಕೊಡುತ್ತದೆ, ಕಾರಣ ಅವು ನಿರ್ದಿಷ್ಟವಾದ ಗಾಸ್ಸೀಯನ್ ಡಿಸ್ಟ್ರೀಬ್ಯೂಷನ್ ಅನ್ವಯ ಬೆಳಕನ್ನು ಹೊಮ್ಮಿಸುತ್ತದೆ. ಮನುಷ್ಯನ ಕಣ್ಣು ಗ್ರಹಿಸುವ ಬಣ್ಣಗಳನ್ನು ನಿಖರವಾಗಿ ಹೊಮ್ಮಿಸುವ ಪ್ರದರ್ಶಕಗಳಲ್ಲಿ ಇದು ಪರಿಣಮಿಸುತ್ತದೆ. ಬಣ್ಣಗಳ ಶೋಧಕವಾಗದ ಕಾರಣ ಕ್ವಾಂಟಂ ಡಾಟ್ಸ್ ಗಳು ಬಹಳ ಕಡಿಮೆ ವಿದ್ಯುತ್‌ನಲ್ಲಿ ಕಾರ್ಯನಿರ್ವಹಿಸುತ್ತದೆ.

ಇತಿಹಾಸ

ಆರಂಭಿಕ ಶ್ರಮಗಳು

1980ರಲ್ಲಿ, ನಾನಾ ವಿಧದ ಹೊತ್ತೊಯಬಲ್ಲ ಕಂಪ್ಯೂಟರ್‌ಗಳಲ್ಲಿ ಉಪಯೋಗಿಸಲ್ಪಟ್ಟ ಮೊದಲ ಅಪ್ರವರ್ತಕ ಮೆಟ್ರಿಕ್ಸ್ LCDಗಳಾಯಿತು. ಅದೇ ಮಾರುಕಟ್ಟೆಯ ಸಂದರ್ಭದಲ್ಲಿ ಇವು ಪ್ಲಾಸ್ಮಾ ಪ್ರದರ್ಶಕಗಳೊಡನೆ ಸ್ಪರ್ಧಿಸಿದವು. LCDಗಳು ಬಹಳ ನಿಧಾನದ ರಿಫ್ರೆಷ್ ರೇಟ್ಸ್ ಅನ್ನು ಹೊಂದಿದ್ದವು ಈ ಕಾರಣದಿಂದಲ್ಲೇ ತಿರುಗುವ ಲಿಪಿಯೊಡನೆಯೂ ಪರದೆ ಮಸುಕು ಆಗುತ್ತದೆ, ಆದರೆ ಇವುಗಳ ಲಘು ತೂಕ ಮತ್ತು ಕಡಿಮೆ ಬೆಲೆಯು ದೊಡ್ದ ಅನುಕೂಲವೂ ಹೌದು. ಹಿಮ್ಮಡಿಚುವುಳ್ಳ LCDಗಳನ್ನು ಬಳಸುವ ಪರದೆಗಳಿಗೆ ಆಂತರಿಕ ಬೆಳಕಿನ ಮೂಲವಿರುವುದಿಲ್ಲ, ಆದುದರಿಂದಲ್ಲೇ ಇವುಗಳನ್ನು ಲ್ಯಾಪ್‌ಟಾಪ್ ಕಂಪ್ಯೂಟರ್‌ಗಳಲ್ಲಿ ಬಳಸುವುದು ಸೂಕ್ತ ಎನ್ನುವುದು.

ರಿಫ್ರೆಷ್ ರೇಟ್ಸ್‌ಗಳು ಟೆಲಿವಿಷನ್‌ಗಳಲ್ಲಿ ಉಪಯೋಗಿಸಲು ತುಂಬಾನೆ ನಿಧಾನವೆನ್ನಿಸಿದ್ದವು, ಆದರೆ ಅದೇ ಸಮಯದಲ್ಲಿ ಹೊಸ ಟೆಲಿವಿಷನ್‌ಗಳ ಆವಿಷ್ಕಾರಕ್ಕೆ ಒತ್ತಡವೇನೂ ಇರಲಿಲ್ಲ. ಪೃಥಕರಣಗಳನ್ನು ಗುಣಮಟ್ಟದ ವಿವರಣೆಗೆ ಸೀಮಿತಗೊಳಿಸಲಾಗಿದೆ, ಇದೇ ಗುಣ ಮಟ್ಟಕ್ಕೆ ಅಸಂಖ್ಯಾತ ತಂತ್ರಜ್ಞಾನವು ಪ್ರದರ್ಶಕಗಳನ್ನು ತಯಾರಿಸುತ್ತಿದ್ದವು; ಸೂಪರ್ VHS ಉತ್ತಮಗೊಂಡ ಬಣ್ಣದ ತುಂಬಿದ ಸ್ಥಿತಿಯನ್ನು ಕೊಡಮಾಡಿದವು, ಹಾಗೂ  DVDಗಳು ಹೆಚ್ಚಿನ ಪೃಥಕರಣಗಳನ್ನು ಜೊತೆಗೆ ಸೇರಿಸಿದವು. ಈ ಪ್ರಗತಿಗಳೊಂದಿಗೂ 30" ಗಳ ಪರದೆಯ ಅಳತೆಯೂ ಅಪರೂಪದ್ದೇ ಆಗಿದ್ದವು ಕಾರಣ ಇವುಗಳಲ್ಲಿ ಸಾಧಾರಣ ದೂರದಿಂದ ದೊಡ್ದ ಪರದೆಯ ಮೇಲೆ ವೀಕ್ಷಿಸಿದಾಗ ಪ್ರತಿಬಂಧಕದಂತೆ ತೋರುತ್ತಿದ್ದವು. ಪ್ರಕ್ಷೇಪಣ ವ್ಯವಸ್ಥೆಗಳು ಸಾಮಾನ್ಯವಾಗಿ ದೊಡ್ದ ಸಂಖ್ಯೆಯ ವೀಕ್ಷಕರು ನೋಡುವ ಸಂದರ್ಭಕ್ಕೆ ಸೀಮಿತಗೊಳಿಸಲಾಯಿತು.

ಆದಾಗ್ಯೂ, LCD ಟೆಲಿವಿಷನ್‌ನಲ್ಲಿ ಕೆಲವು ಪ್ರಯೋಗಗಳು ಈ ಅವಧಿಯಲ್ಲಿ ನಡೆದವು. 1988ರಲ್ಲಿ, ಶಾರ್ಪ್ ಕಾರ್ಪೊರೇಶನ್ ನವರು 14" ಮಾದರಿಯ ವಾಣಿಜ್ಯ LCD ಟೆಲಿವಿಷನ್ ಅನ್ನು ಪರಿಚಯಿಸಿತು. ಪ್ರಾಥಮಿಕವಾಗಿ ಇವುಗಳನ್ನು ನಾಜೂಕು ವಸ್ತುವನ್ನಾಗಿ ಸೂಕ್ಷ್ಮದರ್ಶಿ ಗ್ರಾಹಕರಿಗೆ ಮಾತ್ರ ಕೊಡಲಾಗುತ್ತಿತ್ತು ಹಾಗೂ ಸಾಮಾನ್ಯ ಮಾರುಕಟ್ಟೆಗೆ ಗುರಿ ಮಾಡಿರಲಿಲ್ಲ. ಇದೇ ವೇಳೆಯಲ್ಲಿ ಪ್ಲಾಸ್ಮಾ ಪ್ರದರ್ಶಕಗಳು ಉನ್ನತ ಗುಣಮಟ್ಟದ ಕಾರ್ಯಾಚರಣೆಯನ್ನು ಮಾಡುವುದಕ್ಕಾಗಿ ಬಂದವು ಆದರೆ ಅವುಗಳಲ್ಲಿ ಇದ್ದ ಕಡಿಮೆ ಮಟ್ಟದ ಹೊಳಪು ಮತ್ತು ಅಧಿಕ ವಿದ್ಯುತ್ ಬಳಕೆಯಿಂದಾಗಿ ಹಿನ್ನಡೆಯುಂಟಾಯಿತು. ಏನೇ ಆದರೂ, ಪ್ರದರ್ಶಕಗಳಲ್ಲಿನ ಪ್ರಗತಿಯ ಸರಣಿಯೂ ಪ್ಲಾಸ್ಮಾವನ್ನು LCDಗಳಿಗಿಂತ ಮುನ್ನಡೆಯಲ್ಲಿ ನಡೆಯುವಂತಾಯಿತು, ಇದರಲ್ಲಿ, 1979ರಲ್ಲಿ ಫ್ಯುಜಿಟ್ಸುವಿನ ಅಭಿವೃದ್ಧಿಗೊಂಡ ಕಟ್ಟಡದ ತಂತ್ರಜ್ಞಾನ, 1984ರಲ್ಲಿ ಹಿಟಾಚಿಯ ಉತ್ತಮವಾದ ಫಾಸ್ಫರಸ್, ಮತ್ತು 1980ರ ಮಧ್ಯದಲ್ಲಿ AT&Tಯವರ ಉಪ-ಪಿಕ್ಸೆಲ್ ನಡುವಣ ಕಪ್ಪು ಕ್ಷೇತ್ರಗಳ ವರ್ಜಿತಗಳು-ಸೇರಿತು. 1980ರಷ್ಟು ಹೊತ್ತಿಗೆ ಪ್ಲಾಸ್ಮಾ ಪ್ರದರ್ಶಕಗಳು LCDಗಳಿಗಿಂತ ತುಂಬಾ ಪ್ರಗತಿಯನ್ನು ಕಂಡಿತು.

ಅಧಿಕ-ಸ್ಫುಟತೆ

ನಿಧಾನ ಗತಿಯಲ್ಲಿ ಅಧಿಕ ಸ್ಫುಟತೆಯ ಟೆಲಿವಿಷನ್ ನ ಗುಣಮಟ್ಟದ ಉತ್ಪಾದನೆಯೇ ಹೊಸ ಟೆಲಿವಿಷನ್ ತಂತ್ರಗಾರಿಕೆಯನ್ನು ಮಾರುಕಟ್ಟೆಯಲ್ಲಿ ನಾಂದಿ ಹಾಡಿದ್ದು. ನಿರ್ದಿಷ್ಟವಾಗಿ, ಅಗಲವಾದ 16:9 ಆಸ್ಪೆಕ್ಟ್ ರೇಷಿಯೋದ ಹೊಸ ವಸ್ತುವಿಗೆ CRTಗಳನ್ನು ಬಳಸಿ ತಯಾರಿಸುವುದು ಕಷ್ಟ; CRTಯಲ್ಲಿ ಆಂತರಿಕ ನಿರ್ವಾತ ಇರಬೇಕಾದರೆ ಅದು ಮಾದರಿಯಾಗಿ ವೃತ್ತಾಕಾರದಲ್ಲಿ ಇರಬೇಕಾಗುತ್ತದೆ, ಮತ್ತು ಆಸ್ಪೆಕ್ಟ್ ರೇಷಿಯೋ ಹೆಚ್ಚು ಆಯಾತಾಸ್ರವಾಗಿ ಟ್ಯೂಬುಗಳಾಗುವುದಕ್ಕೆ ಕಷ್ಟವಾಗಿ ಬಿಡುತ್ತದೆ. ಅದೇ ವೇಳೆಗೆ, ಇವುಗಳು ಕೊಡಮಾಡುವ ಅಧಿಕ ಪೃಥಕರಣವನ್ನು ಸಣ್ಣ ಪರದೆಯ ಗಾತ್ರದಲ್ಲಿ ಕಳೆದು ಹೋಗುತ್ತದೆ, ಆದುದರಿಂದ CRTಗಳು ಅವಳಿ ಸಮಸ್ಯೆಯನ್ನು ಎದುರಿಸಬೇಕಾಯಿತು-ಒಂದು,ದೊಡ್ದದಾಗುವುದು ಮತ್ತು ಇನ್ನೊಂದು ಅದೇ ವೇಳೆಗೆ ಹೆಚ್ಚು ಆಯಾತಾಸ್ರವಾಗಿ ಆಗುವುದು. LCDಗಳ ಕಾಲವು ಇನ್ನೂ ವೇಗಾವಾಗಿ ಚಲಿಸುವ ಬಿಂಬಗಳಿಗೆ ಹೊಂದಿಕೆಯಾಗಿರಲಿಲ್ಲ, ವಿಶೇಷವಾಗಿ ಅಧಿಕ ಪೃಥಕ್ಕರಣದಲ್ಲಿ, ಮತ್ತು 1990ರ ಮಧ್ಯದಿಂದೀಚೆಗೆ ಪ್ಲಾಸ್ಮಾ ಪ್ರದರ್ಶಕವೊಂದೇ ನೈಜವಾದ ಅಧಿಕ ಪೃಥಕ್ಕರಣವನ್ನು ಕೊಡಮಾಡುತ್ತಿದ್ದದ್ದು.

1990ರ ಮಧ್ಯದಿಂದ ಆರಂಭದ 2000ಕ್ಕೆ ಪರಿಚಯವಾದ HDTV  ಮುಖಾಂತರ ಪ್ಲಾಸ್ಮಾ ಪ್ರದರ್ಶಕವೇ ಪ್ರಾಥಮಿಕ ಅಧಿಕ ಸ್ಫುಟತೆಯ ತಂತ್ರಜ್ಞಾನದ್ದಾಗಿತ್ತು. ಆದಾಗ್ಯೂ, ಅವುಗಳ ದುಬಾರಿ ಬೆಲೆ, ತಯಾರಿಕೆ ಮತ್ತು ಬೀದಿಗೆ ತರುವ ವೆಚ್ಚವೆರಡೂ, CRTಗಳಂಥ ಹಳೆಯ ತಾಂತ್ರಿಕತೆವುಳ್ಳವು ತಮ್ಮ ಅನಾನುಕೂಲತೆಗಳ ನಡುವೆಯೂ ತಮ್ಮ ಹೆಜ್ಜೆ ಗುರುತನ್ನು ಕಾಪಾಡಿಕೊಂಡವು ಎಂದು ಅರ್ಥ. ಆದಾಗ್ಯೂ, LCDಯೂ ಅದೇ ಸ್ಥಳದಲ್ಲಿ ಎಷ್ಟಿರುತ್ತದೆ ಎಂಬುದನ್ನು ಊಹಿಸಲು ಸಾಧ್ಯವಿಲ್ಲ ಎಂದು ಪರಿಗಣಿಸಲಾಗಿತ್ತು, ಮತ್ತು ವ್ಯಾಪಕವಾಗಿ ನಂಬಿಕೊಂಡಂಥ ಅಂಶವೆಂದರೆ ಅಧಿಕ ಸ್ಫುಟತೆಯ ಕಾರಣದಿಂದ ಅದು ಮಾರುಕಟ್ಟೆಯಿಂದಲ್ಲೇ ದೂರ ಉಳಿದು ಬಿಡಬೇಕಾಗುತ್ತದೆ ಎಂಬುದು.

ಈ ಸಂದರ್ಭವು ಅತಿ ವೇಗವಾಗಿ ಬದಲಾಯಿತು. ಹಳೆಯ ಭರವಸೆಯ ವಿರುದ್ಧವಾಗಿ, ಪ್ಲಾಸ್ಮಾ ಪ್ರದರ್ಶಕವು ದೊಡ್ದ ಮಟ್ಟದಲ್ಲಿ   ನಿರೀಕ್ಷಿಸಿದ ಎಕಾನಮೀಸ್ ಆಫ್ ಸ್ಕೇಲ್ ಕಾಣಲೇ ಇಲ್ಲ, ದುಬಾರಿಯಾಗಿಯೇ ಉಳಿಯಿತು. ಇದೇ ಸಂದರ್ಭದಲ್ಲಿ, ಓವರ್ ಡ್ರೈವ್‌ನಂಥ LCD ತಂತ್ರಜ್ಞಾನವು ಟೆಲಿವಿಷನ್ ವೇಗದಲ್ಲಿ ಕಾರ್ಯನಿರ್ವಹಿಸುವ ಸಾಮರ್ಥ್ಯವನ್ನು ಕಾಣಿಸಲು ಪ್ರಾರಂಭಿಸಿತು. ಆರಂಭದಲ್ಲಿ, ಎಲ್ಲಿ ಪ್ಲಾಸ್ಮಾಗಳು ಕಡಿಮೆ ಬೆಲೆಯ ಸೆಟ್ಟುಗಳಲ್ಲಿ ಕಾಣುವುದಕ್ಕೆ ಆಗಲಿಲ್ಲವೋ ಅಲ್ಲಿ ಸಣ್ಣ ಗಾತ್ರಕ್ಕೆ ತಯಾರಿಸಲ್ಪಟಿತು, LCDಗಳು, ಎಕಾನಮೀಸ್ ಆಫ್ ಸ್ಕೇಲ್ ವಿಷಯದಲ್ಲಿ ಪ್ಲಾಸ್ಮಾಗಳು ಸೋತ ಕಡೆ ಪ್ರಯೋಗಕ್ಕೆ ಒಳಪಟ್ಟವು. 2004ರಷ್ಟು ಹೊತ್ತಿಗೆ, 32" ಮಾದರಿಗಳು ವ್ಯಾಪಕವಾಗಿ ಲಭ್ಯವಾಗುತ್ತಿದ್ದವು, 42" ಸೆಟ್ಟುಗಳು ಸಾಮಾನ್ಯವಾದವು, ಮತ್ತು ಇನ್ನು ಹೆಚ್ಚಿನ ಪ್ರೋಟೋಟೈಪ್‌ಗಳು ಪ್ರದರ್ಶನಕ್ಕೆ ಬಂದವು.

ಮಾರುಕಟ್ಟೆ ಸ್ವಾಮ್ಯಸ್ವಾಧೀನ

ಆದಾಗ್ಯೂ ಪ್ಲಾಸ್ಮಾಗಳು ಚಿತ್ರದ ಗುಣಮಟ್ಟದಲ್ಲಿ LCDಗಳಿಗಿಂತ ಉತ್ಕೃಷ್ಟತೆಯಿದೆ ಎಂದು ಚರ್ಚೆಯನ್ನು ಮಾಡುವಂತೆ ಇತ್ತು, ಬೆಲೆಯು ಕೂಡ 42" ಸೆಟ್ಟುಗಳು ಮತ್ತು ಅದಕ್ಕೂ ದೊಡ್ಡ ಗಾತ್ರಕ್ಕೆ ಅನುಕೂಲಕರವಾಗಿಯೇ ಇದೆ ಎನ್ನುವಂತೆ ಇತ್ತು, LCD ಬೆಲೆಗಳು ತ್ವರಿತವಾಗಿ 2006ರಲ್ಲಿ ಬಿದ್ದುದಲ್ಲದೆ ಅದರ ಪರದೆಯ ಗಾತ್ರವು ಏರುತ್ತಾ ಹೋಯಿತು. 2006ರ ಅಂತ್ಯದಲ್ಲಿ, ಅನೇಕ ಮಾರಾಟಗಾರರು 42" LCDಗಳನ್ನು ಮಾರುತ್ತಿದ್ದರು, ಅದೂ ಮಾಮೂಲಿಗಿಂತ ಹೆಚ್ಚಿನ ಬೆಲೆಗೇ ಮಾರುತ್ತಿದ್ದರು, ಪ್ಲಾಸ್ಮಾದವರ ಏಕೈಕ ಭದ್ರ ನೆಲೆಯನ್ನು ಆಕ್ರಮಿಸಿದರು. ಅತೀ ಸೂಕ್ಷ್ಮವಾಗಿ, LCDಗಳು ಹೆಚ್ಚಿನ ಪೃಥಕರಣವನ್ನು ಮತ್ತು ನೈಜವಾಗಿ 1080p ಬೆಂಬಲವನ್ನು ಕೊಡುತ್ತಿದ್ದರು, ಅದೇ ಪ್ಲಾಸ್ಮಾದವರು 720p ಅನ್ನು ಮಾತ್ರ ಕೊಟ್ಟು ಬೆಲೆಯ ವ್ಯತ್ಯಾಸವನ್ನೂ ಎದ್ದು ತೋರುವಂತೆ ಮಾಡಿಕೊಂಡರು.

LCDಗಳ ಬೆಲೆಯು ಇಳಿಯ ಬಹುದೆಂದು ಭವಿಷ್ಯತ್ ವಾಣಿ 2007ರಲ್ಲಿ ಹರಿದಾಡಿತು ಇದರಿಂದಾಗಿ ಗ್ರಾಹಕರು "ಕಾದು ನೋಡೋಣ" ಎನ್ನುವ ಮನೋಭಾವ ತಾಳಿದರು, ಪರಿಣಾಮವಾಗಿ ದೊಡ್ಡ ಪರದೆಯ ಟೆಲಿವಿಷನ್‌ಗಳ ಮಾರಾಟವು ಸ್ಥಗಿತಗೊಂಡಿತು. 2007ರಲ್ಲಿ ಪ್ಲಾಸ್ಮಾಗಳು ಮತ್ತು LCDಗಳು ಬೆಲೆಯಲ್ಲಿ ಪರಸ್ಪರ ಸಮಾನತೆಯನ್ನು ಕಾಯ್ದುಕೊಂಡವು, ಈ ಹಂತದಲ್ಲಿ, LCDಯ ಅಧಿಕ ಪೃಥಕರಣವು ಅದರ ಮಾರಾಟದಲ್ಲಿ ಒಂದು ಗೆಲ್ಲುವ ಅಂಶವಾಯಿತು. 2007ರ ಅಂತ್ಯದಲ್ಲಿ, LCDಗಳು ಪ್ಲಾಸ್ಮಾಗಳಿಗಿಂತ ಅಧಿಕ ಮಾರಾಟವನ್ನು ಕ್ರಿಸ್ಮಸ್ ಅವಧಿಯಲ್ಲಿ ಕಾಣುತ್ತದೆ ಎಂದು ಸ್ಪಷ್ಟಾವಾಯಿತು. ಪ್ಲಾಸ್ಮಾಗಳು ಚಿತ್ರದ ಗುಣಮಟ್ಟದಲ್ಲಿ ಚನ್ನಾಗಿದ್ದಾವೆ ಎಂಬ ಅಭಿಪ್ರಾಯದ ನಡುವೆಯೂ LCDಗಳ ಮಾರಾಟ ಅಧಿಕವಾಗಿ ಆಗುತ್ತದೆ ಎಂಬ ಮಾತು ಮೂಡಿದವು, ಆದರೆ ಚುಂಘ್ವಾ ಪಿಕ್ಚರ್ ಟ್ಯೂಬ್ಸ್‌ನ ಅಧ್ಯಕ್ಷ ತಮ್ಮ ಪ್ಲಾಸ್ಮಾ ತಯಾರಿಕ ಘಟಕವನ್ನು ಮುಚ್ಚುತ್ತ, "ಜಾಗತಿಕವಾಗಿ, ಅನೇಕ ಕಂಪನಿಗಳು, ಅಧಿಕ ಬಂಡವಾಳಗಳು, ಅಧಿಕ ಮಂದಿ ಈ ಕ್ಷೇತ್ರದಲ್ಲಿ ಈ ಉತ್ಪನ್ನದ ಮೇಲೆ ಕಾರ್ಯನಿರ್ವಹಿಸುತ್ತಿದ್ದಾರೆ. ಆದುದರಿಂದ ಅವರು ಅತಿ ಶೀಘ್ರವಾಗಿ ಸುಧಾರಿಸುತ್ತಾರೆ" ಎಂದನು.

2007ರ ಕ್ರಿಸ್ಮಸ್ ಅವಧಿಯ ಮಾರಾಟದ ಅಂಕಿ ಅಂಶಗಳನ್ನು ಹೋಲಿಸಿ ನೋಡಿದಾಗ ಈ ಕ್ಷೇತ್ರದ ಪಂಡಿತರಿಗೇ ಆಶ್ಚರ್ಯವಾಯಿತು, LCDಗಳು ಕೇವಲ ಪ್ಲಾಸ್ಮಾಗಳ ಮಾರಾಟವನ್ನಷ್ಟೇ ಮೀರಿಸಿಲ್ಲ ಈ ಅವಧಿಯಲ್ಲಿ CRTಗಳ ಮಾರಾಟವನ್ನೂ ಮೀರಿಸಿದ್ದವು. ಈ ಉಗಮವು ದೊಡ್ದ ಪರದೆಯ ವ್ಯವಸ್ಥೆಗಳಿಗೂ ಸ್ಪರ್ಧೆಯನ್ನು ರಾತ್ರೋರಾತ್ರಿ ವಿಸ್ತರಿಸಿತು.  ಹಿಂಬದಿ-ಪ್ರಕ್ಷೇಪ ವ್ಯವಸ್ಥೆಯಲ್ಲಿ 2005ರಲ್ಲಿ ಪ್ಲಾಸ್ಮಾದವರು ಮೀರಿಸಿದ್ದರು, ಮತ್ತು 2007ರಲ್ಲಿ ಈ ಕೊನೆಯ ಗ್ರಾಹಕರಾದ ಹಿಂಬದಿ-ಪ್ರಕ್ಷೇಪ ವ್ಯವಸ್ಥೆಯವರೂ ಕೂಡ ಹೋದರು. ಕೆಲ ತಿಂಗಳುಗಳ ನಂತರ CRTಗಳಿಗೂ ಇದೇ ಅಂಶ ನಿಜವಾಯಿತು ; ಸೋನಿಯವರು ತಮ್ಮ ಖ್ಯಾತ ಟ್ರಿನಿಟ್ರಾನ್ ಮಾರಾಟವನ್ನು  2007ರಲ್ಲಿ ನಿಲ್ಲಿಸಿದರು, ಮತ್ತು ಮಾರ್ಚ್ 2008ರಲ್ಲಿ ಅದರ ತಯಾರಿಕಾ ಘಟಕವನ್ನೂ ನಿಲ್ಲಿಸಿದರು. ಫೆಬ್ರವರಿ 2009ರಲ್ಲಿ ಪಯನೀರ್ ಎಲೆಕ್ಟ್ರಾನಿಕ್ಸ್ ನವರು ಪ್ಲಾಸ್ಮಾ ಪರದೆಯ ತಯಾರಿಕೆಯನ್ನು ನಿಲ್ಲಿಸಿ ಬಿಡುತ್ತೇವೆ ಎಂದು ಘೋಶಿಸಿದ್ದು ಈ ತಂತ್ರಜ್ಞಾನದ ಚರಿತ್ರೆಯಲ್ಲೇ ಇದರ ಬಗ್ಗೆ ಕೊನೆಯ ಮಾತು ಎಂದು ಪರಿಗಣಿಸಲಾಗಿದೆ.

ಟೆಲಿವಿಷನ್ ಮಾರುಕಟ್ಟೆಯಲ್ಲಿ LCDಗಳ ಪ್ರಾಬಲ್ಯ ಅತೀ ವೇಗವಾಗಿ ಏರುತ್ತಿದೆ. ಟೆಲಿವಿಷನ್ ಗಾತ್ರದ ವಿಚಾರವೊಂದರಲ್ಲೇ ಈ ತಂತ್ರಜ್ಞಾನವು ಮೇಲೆ-ಕೆಳಗೆ ಕಾಣುವುದು, ಉನ್ನತ ಮಟ್ಟದ ಗ್ರಾಹಕರ ವಲಯವನ್ನೂ ಅಂದರೆ 40 ರಿಂದ 50" ಗಳ ಪರದೆಯನ್ನು ಕೊಂಡುಕೊಳ್ಳುವವರನ್ನೂ ಆವರಿಸಿದೆ, ಜೊತೆಗೆ ಮಧ್ಯಮ ಗತಿಯ ಗ್ರಾಹಕರು ತಮ್ಮ ಹಾಲಿ ಸಣ್ಣ CRT ಸೆಟ್ಟುಗಳನ್ನು 14 ರಿಂದ 30"ಗಳಲ್ಲಿ ಬದಲಾಯಿಸಿಕೊಳ್ಳುತ್ತಿರುವ ಗ್ರಾಹಕರನ್ನೂ ಪಡೆದಿದೆ.   ಈ ವ್ಯಾಪಕ ಮಾರಾಟದ ಹರಹುವಿನಲ್ಲಿ ಬೆಲೆಗಳೂ ಕಡಿಮೆಗೊಂಡಿವೆ.

ಪ್ರಸ್ತುತ ಆರನೆಯ ಪೀಳಿಗೆಯ ಪ್ಯಾನೆಲ್‌ಗಳನ್ನು ಉತ್ಪಾದಿಸುವ ದೊಡ್ಡ ತಯಾರಕರೆಂದರೆ-ಸ್ಯಾಮ್‌ಸಂಗ್, ಸೋನಿ, LG ಪ್ರದರ್ಶಕ ಮತ್ತು ಶಾರ್ಪ್ ಕಾರ್ಪೊರೇಷನ್ ನವರು. ಇವರುಗಳು ಘೋಷಿಸಿರುವ ದೊಡ್ಡ ಪರದೆಯ ಮಾಡೆಲ್‌ಗಳೆಂದರೆ:

 ಅಕ್ಟೋಬರ್ 2004ರಲ್ಲಿ, ಶಾರ್ಪ್‌ನವರು ತಾವು ಯಶಸ್ವೀಯಾಗಿ 65" ಪ್ಯಾನಲ್ ಅನ್ನು ತಯಾರಿಸಿರುವುದಾಗಿ ಘೋಷಿಸಿತು.
 ಮಾರ್ಚ್ 2005ರಲ್ಲಿ, ಸ್ಯಾಮ್‌ಸಂಗ್‌ನವರು 82" LCD ಪ್ಯಾನೆಲ್ ಅನ್ನು ತಯಾರಿಸಿರುವುದಾಗಿ ಘೋಷಿಸಿತು.
 ಆಗಸ್ಟ್ 2006ರಲ್ಲಿ, LG ಡಿಸ್ಪ್ಲೇ ಕನ್‌ಸ್ಯೂಮರ್ ಎಲೆಕ್ಟ್ರಾನಿಕ್ಸ್ ನವರು 100" LCD ಟೆಲಿವಿಷನ್ ಅನ್ನು ತಯಾರಿಸಿರುವುದಾಗಿ ಘೋಷಿಸಿತು
 ಜನವರಿ 2007ರಲ್ಲಿ, ಶಾರ್ಪ್‌ನವರು 108" LCD ಪ್ಯಾನಲ್ ಅನ್ನು  AQUOS ಬ್ರಾಂಡ್ ಹೆಸರಿನಲ್ಲಿ ಲಾಸ್ ವೆಗಾಸ್‌ನ CESನಲ್ಲಿ ಪ್ರದರ್ಶಿಸಿತು.

ಇತ್ತೀಚಿನ ಸಂಶೋಧನೆ

LCD ಟೆಲಿವಿಷನ್‌ನ ಬಣ್ಣಗಳ ಮರುಉತ್ಪಾದನೆಯನ್ನು ವಿಸ್ತರಿಸಲು ಕೆಲ ಉತ್ಪಾದಕರು ಪ್ರಯೋಗ ಕೈಗೊಳ್ಳುತ್ತಿದ್ದಾರೆ. ಹಿಂಬದಿ ಬೆಳಕಿನ ಬಣ್ಣಗಳ ಸಮೂದಾಯ ಮತ್ತು ಆಪ್ಟಿಕಲ್ ಫೈಬರ್ಸ್‌ನ ನೆರವಿನೊಂದಿಗೆ ಈಗಾಗಲೇ ಇರುವ LCD ಪ್ಯಾನಲ್‌ಗಳು ಎಲ್ಲಾ sRGB ಬಣ್ಣಗಳ ಸಂಯೋಜನೆಯನ್ನು ಮಾಡುತ್ತಿದೆ, ಆದರೆ ತಯಾರಕರು ಇನ್ನೂ ಹೆಚ್ಚಿನ ಬಣ್ಣಗಳನ್ನು ಪ್ರದರ್ಶಿಸ ಬೇಕೆನ್ನುತ್ತಾರೆ. ಈ ಹಾದಿಯ ಒಂದು ಮಾರ್ಗವೆಂದರೆ ನಾಲ್ಕನೆಯ ಅಥವಾ ಐದು ಮತ್ತು ಆರನೆಯ ಬಣ್ಣವನ್ನು ಆಪ್ಟಿಕಲ್ ಬಣ್ಣದ ಶೋಧಕ ವ್ಯೂಹದಲ್ಲಿ ಬಳಸುವುದು. ಮತ್ತೊಂದು ಮಾರ್ಗವೆಂದರೆ ಸೂಕ್ತವಾದ ಸ್ವಲ್ಪ ವ್ಯತ್ಯಾಸವುಳ್ಳ ನ್ಯಾರೋಬ್ಯಾಂಡ್ ಹಿಂಬದಿಬೆಳಕುಗಳನ್ನು (ಉದಾಹರಣೆಗೆ LEDಗಳು), ಪ್ಯಾನಲ್ಲಿನಲ್ಲಿರುವ ಬ್ರಾಡ್‌ಬ್ಯಾಂಡ್ ಆಪ್ಟೀಕಲ್ ಫಿಲ್ಟರ್ಸ್‌ನ ಸಹಯೋಗದಲ್ಲಿ ಬಳಸುವುದು ಮತ್ತು ಪ್ರತಿ ಫ್ರೇಮ್‌ನ ಹಿಂಬದಿ ಬೆಳಕನ್ನು ಪರಸ್ಪರ ವಿನಿಮಯಿಸುವುದು.
ಬಣ್ಣದ ಹರವುವನ್ನು ಪೂರ್ತಿಯಾಗಿ ಉಪಯೋಗಿಸಿದ್ದಲ್ಲಿ ಸಹಜವಾಗಿ ಬಂಧಿತ ವಸ್ತುಗಳ ಅಗತ್ಯವಿದೆ ಮತ್ತು ಹಂಚಿಕಾ ಚಾನಲ್‌ಗೆ ಸ್ವಲ್ಪ ತಿದ್ದುಪಡಿ ಅಗತ್ಯವಿದೆ. ಇಲ್ಲವಾದಲ್ಲಿ, ಮತ್ತೊಂದು ಸಾಧ್ಯತೆ ಎಂದರೆ, TV ತಯಾರಕ ರೂಪಿಸಿರುವ ಬಣ್ಣಗಳ ಅತ್ಯಧಿಕ ಮಟ್ಟದಾಚೆ ನೋಡುಗನು ಬಣ್ಣಗಳ ವರ್ಧಕವನ್ನು ಬಳಸಲು ಅವಕಾಶ ಕೊಡುವುದು, ಆದರೆ ಈ ಕ್ರಮದಲ್ಲಿ ಅನ್ಯ ಕ್ರಮಗಳು ಸ್ಯಾಚ್ಯೂರೇಟೆಡ್ ಕ್ಷೇತ್ರಗಳಲ್ಲಿ ತೊರೆಯಲು ಆಗದೆ ಇರುವ ನಷ್ಟವನ್ನು ತೊರೆಯಬೇಕಾಗುತ್ತದೆ.

ಪೈಪೋಟಿಯ ವ್ಯವಸ್ಥೆಗಳು
ಟೆಲಿವಿಷನ್‌ ಕ್ಷೇತ್ರದಲ್ಲಿ ಪ್ರಸ್ತುತ LCDಯ ಸ್ವಾಮ್ಯತೆಯ ಹೊರತಾಗಿ, ಬೇರೆ ಅನೇಕ ತಂತ್ರಜ್ಞಾನಗಳು ಅಭಿವೃದ್ಧಿಯಾದವು ಆದರೆ ಅವುಗಳ ನ್ಯೂನತೆಯಿಂದಾಗಿ ಅವು ಪ್ರವರ್ಧಮಾನಕ್ಕೆ ಬರಲಿಲ್ಲ. ಪ್ರದರ್ಶಕದ ಮುಂಭಾಗದ ಮೇಲೆ ನೇರವಾಗಿ ಬೆಳಕನ್ನು ಉತ್ಪಾದಿಸುವ OLED, FED ಮತ್ತು SEDಗಳಂಥ ಆಯ್ದ ಹಿಂಬದಿ ಬೆಳಕುಗಳನ್ನು LCDಗಳು ತಡೆದು ಚಿತ್ರಬಿಂಬವನ್ನು ತಯಾರಿಸುತ್ತದೆ. LCDಗಳಿಗೆ ಹೋಲಿಸಿದರೆ ಈ ತಂತ್ರಜ್ಞಾನವು ಉತ್ತಮ ವೀಕ್ಷಕ ಕೋನವನ್ನು, ಹೆಚ್ಚಿನ ಹೊಳಪನ್ನು ಮತ್ತು 5,000,000:1ದಷ್ಟು ವೈದೃಶ್ಯ ಅನುಪಾತವನ್ನು ಕೊಡಮಾಡುತ್ತದೆ, ಜೊತೆಗೆ ಒಳ್ಳೆಯ ತುಂಬಿದ ಬಣ್ಣಗಳನ್ನು, ನಿಖರತೆಯನ್ನೂ ಕೊಡುತ್ತದೆ ಹಾಗೆಯೇ ವಿದ್ಯುತ್‌ನ ಪ್ರಮಾಣದಲ್ಲಿ 1/10ರಷ್ಟು ಬಳಸುತ್ತದೆ. ತಾತ್ವಿಕವಾಗಿ ಇವು ಕಡಿಮೆ ಸಂಕೀರ್ಣವಾದವು ಮತ್ತು ತಯಾರಿಕಾ ವೆಚ್ಚವೂ ಕಡಿಮೆ ತಗಲುತ್ತದೆ.

ಅಂದುಕೊಂಡಿದ್ದಕ್ಕಿಂತ ಈ ಪರದೆಯ ತಯಾರಿಕೆಯು ಅಷ್ಟೇನೂ ಕಷ್ಟವಲ್ಲ. ಸೋನಿ ಕಂಪನಿಯವರು ತಮ್ಮ FED ಯೋಜನೆಯನ್ನು ಮಾರ್ಚ್ 2009ರಲ್ಲಿ ನಿಲ್ಲಿಸಿದರು, ಆದರೆ OLED ಸೆಟ್ಟುಗಳ ಕಾರ್ಯವನ್ನು ಮುಂದುವರೆಸಿದರು. ಕ್ಯಾನನ್ ಕಂಪನಿಯವರು ತಮ್ಮ SED ತಂತ್ರಜ್ಞಾನದ ಅಭಿವೃದ್ಧಿಯನ್ನು ಮುಂದುವರೆಸುವುದಾಗಿ ತೀರ್ಮಾನಿಸಿದರು, ಆದರೆ ನಿರೀಕ್ಷಿತ ಭವಿಷ್ಯದವರೆಗೂ ಸೆಟ್ಟುಗಳನ್ನು ಮಾರುಕಟ್ಟೆಯಲ್ಲಿ ಪರಿಚಯಿಸದಿರಲು ತೀರ್ಮಾನಿಸಿರುವುದಾಗಿ ಘೋಷಿಸಿತು.

ಕೆಲ ಸಮಯಕ್ಕೆ 14.1, 31 ಮತ್ತು 40 ಇಂಚುಗಳ ಸ್ಯಾಮ್‌ಸಂಗ್ OLED ಸೆಟ್ಟುಗಳನ್ನು ಪ್ರದರ್ಶಿಸಿತು, ಸ್ಯಾನ್ ಆಂಟೋನಿಯೋ ದಲ್ಲಿ ನಡೆದ SID 2009 ಟ್ರೇಡ್ ಶೋನಲ್ಲಿ 14.1 ಮತ್ತು 31 ಇಂಚುಗಳ ಸೆಟ್ಟುಗಳು "ತಯಾರಿಕೆಗೊಂಡು ಸಿದ್ಧವಾಗಿದೆ" ಎಂದು ಘೋಷಿಸಿದರು.

ಪರಿಸರೀಯ ಪರಿಣಾಮಗಳು

LCD ಪರದೆಯ ತಯಾರಿಕೆಯಲ್ಲಿ ನೈಟ್ರೋಜನ್ ಟ್ರೈಫ್ಲೋರೈಡ್ (NF3) ಅನ್ನು ಎಚ್ಚಣೆ ದ್ರವ್ಯವಾಗಿ ತೆಳುವಾದ ಫಿಲ್ಮ ಸಲಕರಣೆಗಳ ಉತ್ಪಾದನೆಯಲ್ಲಿ ಬಳಸಲಾಗುತ್ತದೆ. NF3 ಎನ್ನುವುದು ಪ್ರಬಲವಾದ ಹಸಿರು ಮನೆಯ ಅನಿಲ, ಮತ್ತು ಅದರ ವ್ಯಾಪಕವಾದ ಅರ್ಧ-ಬದುಕು ಜಾಗತಿಕ ಉಷ್ಣಾಂಶಕ್ಕೆ ಸಾಕಷ್ಟು ಕಾಣಿಕೆಯನ್ನು ನೀಡುತ್ತದೆ. ಜಿಯೋಫಿಸಿಕಲ್ ರೀಸರ್ಚ್ ಲೆಟರ್ಸ್''  ನ ವರದಿಯಲ್ಲಿ ಸೂಚಿಸಿರುವಂತೆ, ಇದರ ಪರಿಣಾಮವು ತಾತ್ವಿಕವಾಗಿ ಕಾರ್ಬನ್ ಡೈಯಾಕ್ಸೈಡ್ ನಂಥ ಪ್ರಖ್ಯಾತ ಹಸಿರು ಮನೆಯ ಅನಿಲಕ್ಕಿಂತ ಅಧಿಕವಾಗಿರುತ್ತದೆ ಎನ್ನಲಾಗಿದೆ. NF3 ಬಳಕೆಯು ಆ ಸಮಯದಲ್ಲಿ ವ್ಯಾಪಕವಾಗಿ ಇಲ್ಲದೇ ಇದುದ್ದರಿಂದ ಇದನ್ನು ಕ್ಯೋಟೋ ಪ್ರೋಟೋಕಾಲ್ ಗಳಲ್ಲಿ ಸೇರಿಸಿರಲಿಲ್ಲ ಮತ್ತು ಇದನ್ನು "ದಿ ಮಿಸ್ಸಿಂಗ್ ಗ್ರೀನ್ ಹೌಸ್ ಗ್ಯಾಸ್" ಎಂದು ಪರಿಗಣಿಸಲಾಗಿದೆ.

ಈ ವರದಿಯಲ್ಲಿ ವಿಮರ್ಶಕರು ಸೂಚಿಸಿರುವ ಪ್ರಕಾರ, ತಯಾರಾದ ಎಲ್ಲಾ NF3 ಗಳನ್ನು ವಾತಾವರಣಕ್ಕೆ ಬಿಡುಗಡೆಗೊಳಿಸಲಾಗುತ್ತಿದೆ. ವಾಸ್ತವವಾಗಿ, ಶುಭ್ರತೆಯ ಪ್ರಕ್ರಿಯೆಯಲ್ಲಿ ಬಹುತೇಕ NF3 ಗಳು ಮುರಿದು ಬೀಳುತ್ತದೆ; ಎರಡು ಅಧ್ಯಯನದ ಪ್ರಕಾರ ಕೇವಲ 2% ರಿಂದ 3% ವರೆಗಿನ ಅನಿಲ ಮಾತ್ರ ಬಳಕೆಯ ನಂತರ ವಿನಾಶದಿಂದ ತಪ್ಪಿಸಿಕೊಳ್ಳುತ್ತದೆ. ಇನ್ನೂ ಮುಂದೆ, ವರದಿಯು NF3ನ ಬದಲಾಗಿ ಉಪಯೋಗಿಸಲ್ಪಟ್ಟ ಮತ್ತೊಂದು ಹಸಿರು ಮನೆಯ ಅನಿಲವಾದ ಪರ್‌ಫ್ಲುರೋಕಾರ್ಬನ್ ನ ಪರಿಣಾಮದೊಡನೆ ಹೋಲಿಸುವಲ್ಲಿ ಸೋತಿತು, ಇದರಲ್ಲಿ 30% ರಿಂದ 70%ರವರೆಗೂ ಅದೇ ರೀತಿಯ ಬಳಕೆಯಲ್ಲಿ ವಾತಾವರಣಕ್ಕೆ ತಪ್ಪಿಸಿಕೊಳ್ಳುತ್ತದೆ.

ಇದನ್ನೂ ನೋಡಿ

ಪ್ರದರ್ಶಕ ತಂತ್ರಜ್ಞಾನಗಳ ಹೋಲಿಕೆ
ಆಂಬೀಲೈಟ್, ಫಿಲಿಪ್ಸ್ ಎಲೆಕ್ಟ್ರಾನಿಕ್ಸ್ ತಂತ್ರಜ್ಞಾನ
ಪಿಕ್ಸೆಲ್ ಪ್ಲಸ್,
ಕ್ವಾಟ್ರಾನ್, ಎಂಬುದು ಶಾರ್ಪ್‌ನಿಂದ LCD TV ತಂತ್ರಜ್ಞಾನ ಇದು ನಾಲ್ಕನೆಯ ಪಿಕ್ಸೆಲ್ ಬಣ್ಣವಾದ ಹಳದಿಯನ್ನು ಬಳಸುತ್ತದೆ

ಉಲ್ಲೇಖಗಳು

ಲೇಖನಗಳು

ಗ್ರಂಥಸೂಚಿ

ಬಾಹ್ಯ ಕೊಂಡಿಗಳು 

 ಪ್ಲಾಸ್ಮಾ ಇಸ್ ಬೆಟರ್ ದ್ಯಾನ್  LCD?  2006ರಲ್ಲಿ ಪ್ಯಾನಾಸೋನಿಕ್ ಪ್ರಕಾರ

ದ್ರವ ರೂಪದ ಸ್ಫಟಿಕಗಳು